den danske kvalitetstrailer Trailerhåndbog - PDF Free Download\nDownload "den danske kvalitetstrailer Trailerhåndbog"\n1 den danske kvalitetstrailer Trailerhåndbog\n2 Data - Min trailer Model: Stelnr.: Dato for indregistrering: Registreringsnr.: Service og eftersyn Dato: Udført af: Dato: Udført af: Dato: Udført af: Dato: Udført af: Dato: Udført af: Dato: Udført af: 2\n3 Indhold Tillykke med din nye Variant trailer. For at få det fulde udbytte af traileren bør du følge visse råd og anvisninger. Vi opfordrer dig derfor til at læse og gemme denne vejledning. Bemærk især de med! markerede oplysninger. Hvis der ved brug af traileren opstår spørgsmål, som denne håndbog ikke umiddelbart besvarer, er du naturligvis altid velkommen til at kontakte din forhandler. Min trailer Side 2 Indhold Side 3 Betjeningsvejledning Side 4-5 Last af trailere Side 6 Bådtrailere Side 7-8 Service og vedligeholdelse Side 9 Pleje af trailersider Side 10 Dæktryk Side 11 Ledningsdiagram Side 12 Reklamation og garanti Side 13 Lovforhold, kørekort Side\n4 Betjeningsvejledning - alle modeller Tilkobling 1. Traileren kobles på bilens anhængertræk (husk fedt på kuglen). 2. Har traileren sikkerhedswire, fastgøres denne. Det er vigtigt at sikkerhedswiren går i lige linie fra traileren til anhængertrækket. 3. Forbind det elektriske system ved at sætte trailerens el-stik i anhængertrækkets stikdåse. Før du kører 1. Kontroller, at traileren er korrekt koblet på bilen. Dette kontrolleres! ved at løfte i trailerens trækvange. Visse typer kuglekoblinger er udstyret med en rød/grøn indikator, der markerer, om traileren er korrekt tilkoblet. 2. Kontroller at trailerens lygter virker korrekt. 3. Kontroller, at lasten er jævnt fordelt og evt. fastspændt. Kørsel! Kørsel med f.eks. høje trailere eller trailere med høje presenninger i meget kraftig sidevind bør undgås, især hvis traileren er tom. At bakke med en trailer kræver lidt øvelse. Når der bakkes, styres traileren ved hjælp af kuglen på anhængertrækket. Derfor skal man dreje bilen i modsat retning af den vej, man vil have traileren til at bevæge sig. Prøv nogle gange, øvelse gør mester Da der er separate fartgrænser for kørsel med trailer, skal man altid være opmærksom på dette. I skrivende stund er fartgrænserne: 80 km/t på motorvej. 70 km/t på motortrafikvej eller eller landevej. 50 km/t i byzonen (der kan dog være skiltet med lavere eller højere tilladt hastighed). Se evt. på for yderligere oplysninger og gældende hastighedsregler. Frakobling 1. Tag el-stikket ud og anbring det i holderen. Husk at trække i stikket, og ikke i ledningen. 2. Tag sikkerhedswiren af. 3. Traileren kobles af bilens anhængertræk. Løft traileren fri fra trækkrogen ved at løfte i håndtaget. Vær under frakobling opmærksom på vægt af evt. last. Bugseres traileren med overlast på næsehjulet, kan dette beskadige eller i værste fald forårsage skævvridning af trækvanger eller beslag. 4\n5 Læsning Når der køres med påhængsvogn er det vigtigt for stabiliteten, at man kører med det korrekte kugletryk. Trykket skal udgøre mindst 4% af påhængsvognens faktiske totalvægt. Større vægt er som regel en fordel, men man skal iagttage anhængertrækkets/ bilens maksimale kugletryk. Se angivelsen i bilens papirer. Traileren er konstrueret sådan, at tyngdepunktet ligger i midten, lidt foran akslen. Når traileren læsses, bør man derfor søge at fordele lasten jævnt. Hellere lidt mere foran end bag. Negativt kugletryk - når traileren er baglæsset - kan være katastrofalt og bringe bil og trailer i slinger. Sker dette, skal farten straks nedsættes ved at bremse og/eller geare ned. Betjening af håndbremse Alle Variant-trailere med bremse, er udstyret med en håndbremse, som anbefales aktiveret ved parkering. Ved langtidsparkering bør håndbremsen ikke anvendes. Håndbremsen aktiveres ved at trække håndbremsen over dødpunktet, hvorefter gasfjederen spænder bremsen og holder den aktiveret. Advarsel: Trækkes håndbremsen ikke helt op i lodret stilling, er traileren bremset for forlæns kørsel, men ikke for baglæns kørsel. Efterspænding af hjul! Det er meget vigtigt at hjulboltene efterspændes efter ca. 30 kilometers kørsel, og derefter kontrolleres jævnligt efter kilometer. Maling på nav og fælge slides gradvis bort, hvorefter boltene kan gå løs. Husk derfor løbende efterspænding. Lås til kuglekobling En god lås til kuglekobling reducerer risikoen for tyveri. Din lokale Variant-forhandler viser gerne de låsetyper og løsninger som kan anvendes på din trailer. 5\n6 Påhængsvogne Overlæs Af trailerens registreringsattest og vægttavle fremgår, hvor stor nyttelasten er. Vi fraråder enhver form for overlæs, idet køresikkerheden forringes betydeligt. Kørsel med højere vægt end tilladt kan medføre skader på dæk, aksel samt evt. chassisramme, og al reklamationsret bortfalder. Kørsel med overlæs er desuden ulovligt. Tilbehør Der er et større udvalg af tilbehør til din Variant trailer, hvilket gør det muligt at sammensætte en trailer til stort set ethvert behov. Udvalget spænder bl.a. over: næsehjul, presenninger, låse, ekstra høje sider, netgitter, hardtoppe og sliskesæt. Se mere på eller spørg hos din lokale forhandler, så du får det udstyr, der dækker dit behov. Et eksempel på overlæs En trailer type xxx har en nyttelast på 350 kg. Ladmålet er cm., hvilket giver et rumfang på ca. 1 m³. Fyldes denne trailer f.eks. med sand, bliver lasten ca kg. 6\n7 Bådtrailere Indstilling Vi anbefaler, at du første gang, du skal bruge din bådtrailer, giver dig god tid til at få båden korrekt tilpasset. Den anvendte tid vil du spare igen mange gange, da fremtidige af- og pålæsninger vil gå hurtigt og problemfrit. Din Variant-forhandler hjælper dig gerne med råd og vejledning. Hvis indstillingen kræver, at akslen skal flyttes, skal bremsestangen justeres. Her følger en række råd om hvordan traileren tilpasses båden. Bådens vægt og længde skal passe til bådtraileren Bådens data som vægt og længde er vigtige. Vægten er vigtig i relation til trailerens nyttelast. Husk at vægt for evt. udstyr, motor og benzin skal lægges til bådens egenvægt. Længden skal også være rigtig for at undgå overbelastning af skroget. Det kan være fristende at bruge båden som et stort bagagerum, men pas på at traileren ikke bliver overlæsset. Er du i tvivl om totalvægten, vil vi anbefale at foretage en kontrolvejning. Båden skal stå på kølen og støttes af siderullerne For at undgå overbelastning af bådskroget samt lette af- og pålæsning af båden, skal den stå på kølrullen og støttes af siderullerne. Sådan indstilles bådtraileren korrekt: 1. Båden trækkes op på traileren med spillet. For at opnå lavest mulige tyngdepukt, skal afstanden mellem bådens skrog og hjulskærmene være så lille som muligt, gerne mm. Aflæs evt. båden igen og juster kølrullen til korrekt højde. Er båden fladbundet justeres kølrullerne op omkring øverste position. 2. Båden rettes op med siderullerne. Afstanden fra skroget og ned til hjulskærmene skal være ens i begge sider. Brug evt. en donkraft til at løfte siderullerne på plads. Siderullerne må under ingen omstædigheder løfte båden fra kølrullen. 7\n8 Stævnstøtte Stævnstøtten indstilles, så den passer til båden. Både vinkel og højde kan indstilles. Stævnstøtten kan forskydes i længderetningen og fastspændes der, hvor man opnår det optimale kugletryk. Under kørsel er det ikke tilstrækeligt at holde båden fast i stævnstøtten ved hjælp af spillet, da strop/wire gradvis kan løsnes under kørsel. Båden skal derfor ekstra fastspændes i stævnstøtten med f.eks. en kort spændestrop. Søsætning Ved søsætning bør traileren kun køres i vandet til fælgens kant. Det frarådes, at bremser, kabler m.m. kommer under vand. Kommer traileren alligevel under saltvand, skal denne straks skylles efter med rent vand. F.eks. i forbindelse med rengøring af båden. Dette bør dog ikke være nødvendigt, da trailerens ruller og spil nemt klarer optagning og søsætning. Surring For at båden ligger ordentligt fast på traileren, bør båden surres fast med spændestropper. Korrekt surring foretages med 4 spændestropper - ét i hvert hjørne. Surringsbeslag er praktisk ekstraudstyr til let fastsurring af båden. Lysanlæg Traileren er monteret med lysbom, som afmonteres ved af- og pålæsning. Når splitlukketøjerne er afmonteret, er det let at afmontere lysbommen. Husk at sætte el-stikket i holderen på skærmen. Hjullejer og bremsekabler Ocean bådtrailerserien er udstyret med traditionelle lejer og bremsekabler. Alle øvrige bådtrailere er udstyret med vandtætte lejer og rustfri bremsekabler, som kun kræver minimal vedligeholdelse. Bådopbevaring En bådtrailer er primært beregnet til transport af både, men kan også fungere som en praktisk oplagringsplads for din båd. Ved længere tids bådopbevaring (mere end 3 uger), anbefaler vi at der foretages en opklodsning af traileren, idet hjulene og akselaffjedringen ellers belastes unødigt og i værste fald kan tage skade. 8\n9 Service og vedligeholdelse For at sikre at din trailer altid er funktionsdygtig og klar til brug, bør du sørge for at den serviceres hos din lokale Variant-forhandler. Vi anbefaler at trailere med bremser får et eftersyn for hver kilometer, eller 1 gang årligt. Reparation og justering af bremser bør kun foretages af fagfolk. 9\n10 Pleje af trailersider Trailere med finersider Til Variant-trailere med finersider er der anvendt førsteklasses vandfast finer som er fenolbehandlet og dermed næsten vedligeholdelsesfrit. Efter nogen tid kan fineren dog blive lidt mat. Den bedste måde til at få glansen frem igen, er ved at tilføre træet syrefri olie eller en blanding af rå linolie og terpentin i forholdet 1:1. Olien påføres træet i rigelig mængde, og efter ca. 15 min. aftørres det overskydende med en tør klud. Husk at klude med rå linolie skal bortskaffes i en tætlukket plastpose, da kluden ellers kan selvantænde. Trailere med aluminiumssider Aluminiumssiderne kræver næsten ingen vedligeholdelse. Undgå rengøring med stærkt alkaliske rengøringsmidler, da disse reagerer kemisk med aluminium. Den flotte finish bevares bedst ved anvendelse af autovoks. Trailere med stålsider Stålsiderne rengøres bedst med almindelig universal rengøringsmiddel. Galvaniserede dele 10 Galvaniserede dele skal iltes inden galvaniseringen er en effektiv rustbeskyttelse. Galvaniseringen er først helt effektiv, når metallet er blevet mat.\n11 Dæktryk og hjulbelastning Indstilling Forskellige typer dæk skal have forskellige dæktryk for at virke optimalt og ikke slides for hurtigt. Ved hjælp af nedenstående skema kan du finde det korrekte dæktryk. Ved længere tids opbevaring bør traileren klodses op (mindre trailere kan evt. parkeres lodret). Derved undgås punktbelastning, som ellers kan medføre bulede dæk. Dæktryk og belastning Dækstørrelse Dæktryk ved maksimal belastning Maksimal belastning Bar Psi pr. hjul i kg PR 4, PR 4, C 2, R10 2, /55 R10 C 6, /60 R12 6, R13 3, /70 R13 3, R13 3, R13 3, R13 C 4, R13 C 4, /50 R13 C 6, R14 3, R14 C 4, /65 R14 3, R14 C 4, R14 C 4, Hjulboltenes tilspændingsmoment bør være Nm ved str. 17 mm., og Nm ved str. 19 mm. OBS! Vær opmærksom på, at belastningen af dæk, som anvendes til personvognstrailere med max. hastighed 80 km/t., må overskrides med 10%. Derfor kan belastningsanvisningen, som står på trailerens dæk, afvige fra de oplyste vægte i tabellen ovenfor. 11\n12 Ledningsdiagram Ved udskiftning eller reparation af trailerens el-stik kan følgende diagrammer anvendes: BLINKLYS - VENSTRE 7 - polet stik til Jokon lygter Radex lygter STOPLYS 1 LEDIG STRØM LYS - HØJRE STEL LYS - VENSTRE BLINKLYS - HØJRE 6 BAKLYS 13 - polet stik til Radex lygter 8 LYS - VENSTRE 7 9 STOPLYS BLINKLYS - VENSTRE BLINKLYS - HØJRE TÅGEBAGLYS LYS - HØJRE STEL 12 LEDIGT STIK STRØM 4\n13 Reklamation og garanti Reklamationsretten omfatter Udskiftning eller - efter fabrikkens valg - reparation af konstruktions- eller materialefejl, såfremt der er tale om fejl, der er opstået under normal og forskriftsmæssig anvendelse af traileren. Reparationer udført inden for reklamationsfristen forlænger ikke denne. Reklamationsretten omfatter ikke Udgifter til løbende service og vedligeholdelse, eller udgifter der kan henføres til normal slidtage eller som et resultat af, at traileren ikke har været benyttet i en længere periode. Fejl som opstår i forbindelse med ikke forskriftsmæssig brug af trailere. Fejl som opstår i forbindelse med brug af uoriginale reservedele. Udgifter til leje af erstatningstrailer.!!! Ny-galvaniserede dele vil i starten være meget glatte og sølvblanke. Efter kort tid bliver delene matte og får en mere ru overflade. Dette er helt normalt og skyldes, at de galvaniserede dele iltes. Dette gælder også for afklippede kanter. De ruster når traileren er ny, men rusten forsvinder med tiden. Processen sikrer, at galvaniseringen vil kunne yde optimal beskyttelse mod korrosion. Denne kosmetiske forandring vil defor ikke blive anerkendt som en berettiget reklamation. Vær ligeledes opmærksom på, at galvaniserede dele ikke tåler syre og visse kemikalier. Foretag derfor altid en omhyggelig afskylning med rent vand efter kørsel på saltede veje samt efter transport af f.eks. gødning eller andet syreholdigt gods. Krydsfiner er et levende materiale. Vær derfor opmærksom på, at bund- og sideplader kan slå sig under forskellige forhold. Meget fugt kan således få pladen til at bule. Når pladen tørrer op, retter bulen sig normalt op igen. Montér evt. traileren med en flad presenning. Presenningen holder altid ladet tørt. 13\n14 Lovgivning m.m. Der gælder for trailere og deres anvendelse en række love og bestemmelser. De vigtigste heraf er angivet nedenfor. Vær dog opmærksom på, at der kan forekomme ændringer, ligesom der kan forekomme forskellige tolkning af reglerne i de enkelte politikredse. Variant kan derfor ikke gøres ansvarlig for ændringer eller tolkningsforskelle. Vægtafgift Syn Trailere med totalvægt på 500 kg. og derunder er fritaget for vægtafgift, mens der for trailere med totalvægt over 500 kg. skal betales en mindre afgift. Alle Variants trailere er standard typegodkendte i EU. Det betyder at de er omfattet af reglerne for personbiler. Trailerne er synsfri ved købet og ved ejerskifte inden for de første 5 år. Vægtregler Regler for synsfri sammenkobling og kørekortregler gælder kun for person- og varebiler med tilladt totalvægt indtil 3500 kg. Bil og trailer skal være godkendt til synsfri sammenkobling, hvilket skal stå i registreringsattesten. En bil må køre med trailer, hvis trailerens faktiske totalvægt (egenvægt + last) ikke overstiger største totalvægt for påhængskøretøjer med/uden bremser, kaldet koblingsvægten, som er anført i bilens registreringsattest. Selv om en bil er godkendt til én størrelse vægt, må den gerne trække en trailer, der er godkendt til en større vægt. Trailerens faktiske totalvægt må blot ikke overstige koblingsvægten. Man må således gerne køre med en 500 kg. trailer, selv om bilen kun må trække 450 kg., bare trailerens faktiske totalvægt ikke overstiger 450 kg. Bemærk at med hensyn til sammenkobling er det trailerens faktiske totalvægt og ikke trailerens tilladte totalvægt, der er afgørende. 14\n15 Forsikring Traileren er dækket ind under bilens ansvarsforsikring. Påmontering af anhængertræk nødvendiggør ændring af bilens ansvarsforsikring, så den også omfatter trækket, og dermed den trailer der kobles på. Motorregistret giver automatisk forsikringsselskabet besked når der monteres anhængertræk. Ønskes traileren yderligere forsikret kan der tegnes en kaskoforsikring. Kørekortregler Når man skal afgøre, hvilket kørekort der kræves, skal man kende følgende 4 talværdier, som alle er anført på bilens/trailerens registreringsattest: A B C D Bilens tilladte totalvægt. Bilens egenvægt. Største koblingsvægt. Påhængskøretøjets tilladte totalvægt. Der kræves kun kørekort til alm. personbil (B), hvis blot én af følgende betingelser er opfyldt: D må ikke overstige 750 kg. A+D må ikke overstige 3500 kg. A+C må ikke overstige 3500 kg. (A+C gælder kun for kørekort udstedt før maj 2009) Uanset ovenstående kræves der dog altid B+E-kørekort, såfremt både C og D er større end B+50 kg. Nedsættelse af vægte For lovligt at kunne køre med traileren kan det være nødvendigt at nedsætte en eller flere af vægtene A, C eller D. Trailerens totalvægt (D) kan nedsættes med op til 30% af den oprindelige totalvægt, oprundet til nærmeste tal deleligt med 25. Man kan også nedsætte totalvægten på bilen (A). Nedsættelse af trailerens/bilens totalvægt kræver godkendelse ved syn. I nogle tilfælde kan det være en fordel at nedsætte koblingsvægten (med bremser) (C). Denne værdi kan nedsættes ved henvendelse hos Skat, medbringende bilens attest. Eksempel Bilens tilladte totalvægt Bilens egenvægt Max. koblingsvægt Påhængsvogns totalvægt Kræver kørekort A B C D B B BE B B BE Bemærk at med hensyn til kørekortforhold er det altid bilens/ trailerens registrerede vægttal, der er afgørende. Trailerens faktiske totalvægt er altså uden betydning. For mere info se hvor du også finder en beregningsmodel, så du kan kontrollere hvad du må køre med. 15\n16 De Forenede Trailerfabrikker A/S Godthåbsvej Vejle Tlf Forhandler Forbehold for fejl og ændringer.\nBÅDTRAILER DRIFTS- OG BRUGERVEJLEDNING\nBÅDTRAILER DRIFTS- OG BRUGERVEJLEDNING REKLAMATIONSRET OG GARANTI På denne trailer ydes der 2 års reklamationsret jf. købeloven. Reklamationsretten dækker konstruktions- eller materialefejl der findes\nTEKST & FOTO TORSTEN RASMUSSEN GØR-DET-SELV Undgå nødstop på landevejen Skal båden med på sommerturen, så gør du klogt i at tjekke de ædlere dele på din trailer. Gå aldrig på kompromis, dårlig servicering\nvariant.dk 2018 Danske kvalitetstrailere Hus- & havetrailere VARIANT kvalitet på krogen DANSKE KVALITETSTRAILERE Kvalitetstrailere siden 1975 Mere end 40 års erfaring med udvikling og produktion kendetegner


Motorsporten.dk - Formel 4 - Lasse (Mini) Sørensen laver hattrick i Fransk Formel 4\nLasse (Mini) Sørensen laver hattrick i Fransk Formel 4\nDen nordjyske racerkører Lasse Sørensen fra Svenstrup, bragte sig i weekenden i spidsen af det Franske Formel 4 mesterskab. Efter en forrygende weekend, hvor nordjyden gjorde rent bord med at være hurtigst i den indledende træning, pole-position og sejr i alle tre heat, så kan han nu holde sommerferie på en suveræn første plads i mesterskabet.\nLøbet var tredje afdeling af det Franske F4 mesterskab, og blev kørt på Val de Vienne banen 400 km. syd for Paris.\nLasse udtaler; ”Det har været en perfekt weekend, men også svær. Fredagens træning bød på fuld regnvejr, så det var svært at finde det rigtige setup til tidtagningen, som foregik i tørvejr. Men det lykkedes meget godt, da jeg lavede dobbelt pole-position. Finaleløbet om søndagen blev kørt i fuld regn, og her vandt jeg med 14 sekunder ned til nummer to. Det er rart at gå på sommerferie i spidsen af mesterskabet”.\n(Foto: Auto Sport Academy)\nLasse Sørensen er en del af Dansk Automobil Sports Unions Team Danmark trup, og kåret som Dansk Banesports talent 2013. Yderligere er han lillebror til Lotus Formel 1 test og reservekører Marco Sørensen, som i denne weekend debuterede i GP2 på Silverstone banen i England.


Barças onde forår | Information\nDet er ikke enhver klub, der fyrer træneren efter, at holdet har scoret sytten mål i de sidste fire ligakampe og givet tilskuerne masser af underholdning. Men i F.C. Barcelona blev træneren Serra Ferrer fyret i mandags. Sidste weekends 3-1-nederlag mod ligaens absolutte bundhold, Osasuna, fik bægeret til at flyde over i desperation og gråd. På grønsværen fik tre spillere det røde kort af dommeren efter beskidte frustrende frispark  og dagen efter gav ledelsen så det røde kort til Ferrer. Den sammenbidte stilfærdige mand er sikkert glad for at komme væk fra den varme trænerstol  og et gyldent håndtryk til en værdi af over 20 millioner kroner er da heller ikke at foragte.\nBarça har under Serra Ferrers ledelse manglet dræberinstinktet, og de mange mål i april er ikke blevet omsat til andet end sølle fem point ud af 12 mulige. For forsvaret, der hele året har været hullet som en si, åbnede i april en festlig gavebod og tillod, at det blev til 4-4 mod henholdsvis Villareal og Zaragoza. Angrebet fejler intet med 68 mål i 31 kampe, Rivaldo er ligaens topscorer med 19 mål og Kluivert følger efter med 17.\nVærst er det, at ærkefjenden Real Madrid i april har øget sit forspring på førstepladsen, og før denne weekends kampe er de hvidklædte hele sytten point foran Barça, der er dumpet ned på en beskeden femteplads. Samtidig har den katalanske lillebror, Real Mallorca med de beskedne husmandsbudgetter, overtaget den fjerdeplads, der giver adgang til næste års Champions League. Hvis ikke Barça kvalificerer sig til den europæiske førstedivisions-turnering, som er en guldgrube på grund af sponsorindtægter og tv-rettigheder, så kan det meget vel føre til en paladsrevolution imod den patetiske præsident Joan Gaspart. Han har ikke bestilt andet end at græde krokodilletårer og spille rollen som det store folkelige offerdyr, siden ærkefjenden Real Madrid stjal Figo sidste sommer og ødelagde hans nattesøvn. Så sent som sidste lørdag forsikrede Gaspart  meget uklogt  at Serra Ferrer ville fortsætte som træner året ud, fordi der skulle være ro på kommandobroen. Det sagde han, selv om Barça i sidste uge havde tabt i semifinalen i UEFA-cuppen til Liverpool , mens lille Alavés legende let havde udspillet F.C. Kaiserslautern i den anden semifinale.\nMandag måtte Gaspart æde sine ord igen. Intet er lykkedes for ham i år. Stort set alle hans dyre spillerindkøb før sæsonen  af angriberen Alfonso og af midtbanespillerne Gerard, Emmanuel Petit og Ivan de la Peña  har været fiaskoer, og det er kun den hurtigt driblende venstrewing, Overmars, der har vist sig sine penge værd. Barça er som bekendt mere et hollandsk hold end et katalansk.\nI disse dage flyder det over med spekulationer om nye spillerindkøb på Nou Camp. Gaspart har indgået en forhåndsaftale om at købe Boca Juniors angriber Riquelme for omkring 220 millioner kroner, andre taler om, at de vil købe den nigerianske angriber Kanu i Arsenal og den hollandske målmand Van der Saar i Juventus.\nMens desperationen breder sig i ledelsen for at tilfredsstille tilhængerne  og købe sig tid  så går spillere som Rivaldo, Luis Enrique og anføreren Pep Guardiola kollektiv bodsgang og erklærer deres medansvar for den situation, Barça er sat i. Det kan Guardiola nemt sige. Han, der er elsket som ingen anden spiller på det blå-skarlagensrøde hold, meddelte fornylig, at han efter sæsonen søger nye udfordringer i udlandet. Han vil væk. Fra det hele.\nPå søndag i kampen mod Celta fra Vigo indtager en gammel kending, Charly Rexach, trænerstolen. Det var ham, der i 1996 for en kort stund trådte til, da Johan Cruyff smækkede med døren. »Det er kun kujoner, der løber«, lyder et af Rexachs mottoer, og da han selv løb til Japan for at træne Yokohama Flugels endte de som et bundhold efter en kort sprudlende start. Rexach regnes ellers for at være ideologen bag Cruyffs Dream Team, og han har bebudet, at han vender tilbage til den aggressive 3-4-3-formation, og han har udnævnt Rivaldo til den nye Laudrup. Tiden vil vise, om Charlys drømme går i opfyldelse. Selv er han godt klar over, hvor den største trussel kommer fra:\n»Den værste modstander for Barça er Barça selv.«


Hallo, går Saudi-Arabien fallit? | Berlingske Business\nSøndag d. 01. november 2015, kl. 19.00\nSaudi-Arabiens nye konge, kong Salman, skal hvæsse sparekniven for at bringe orden i landets økonomi, som er presset på grund af de faldende oliepriser. Foto: Yoan Valat/AFP\nDe mere lukkede kapitler om valutafondens anbefalinger er lækket til offentligheden, og det er ikke behagelig læsning. Men mon det går så galt.\nEn nyhed overdøvede næsten alt andet i denne uge på den økonomiske front i USA. Valutafonden IMFs rapport om Saudi-Arabiens økonomi blev offentliggjort. Den viste, at det olierige og politisk vigtige ørkenland er i fare for at gå fallit i 2020, hvis ikke kongehuset strammer budgetterne og lægger dem dramatisk om.\nLÆS MERE : Saudi-Arabien tilbageholder betalinger til selskaber\nAt dømme ud fra en del kommentarer var der megen skadefryd at spore. Men selvfølgelig også en del bekymring især fra økonomer, som ikke synes, at disse dystre udsigter er særligt befordrende hverken for stabiliteten i området eller for økonomien. Men som så meget andet i Mellemøsten er situationen betydeligt mere kompleks, end de flygtige overskrifter fortæller. Det er helt rigtigt, at Saudi-Arabien lige nu bruger langt flere penge, end de får ind. Så meget at underskuddet på den offentlige gæld, som i øjeblikket ligger på under to procent af bruttonationalproduktet, vil stige til 33 pct. i 2020, hvis ikke der bliver grebet ind. Desuden bliver budget-underskuddet i år på 21,6 procent af bruttonationalproduktet. Og selv om det falder næste år, så er den samlede situation alvorlig.\nMen – som IMF-folk også selv påpeger – så er der mange faktorer, der spiller ind i beregningerne. Det faktum, at olieprisen er faldet fra 100 dollar tønden i 2014 til 45 dollar i 2015 har selvfølgelig stor betydning for et land, hvor olien udgør 90 procent af eksporten. Men man kan ikke automatisk gå ud fra, at Saudi-Arabien nødvendigvis går fallit af den grund, påpeger flere økonomer. For det første kan olieprisen stige igen, og selv hvis den ikke gør, så har Saudi-Arabien en pengereserve på 650 mia. dollar, som ganske vist forsvinder som dug for ørkensolen, hvis Riyadh fortsætter i samme tempo. Men det er der heller ikke noget, der tyder på.\nSaudi-Arabien balancerer på en knivsæg:\nMen IMF gør, hvad den skal: Advarer klart og tydeligt om, at der er noget rivende galt. Og det er der også. Ud over olieprisen har Saudi-Arabien fået en ny hersker, som er nødt til at være rundhåndet med at give penge ud. Ellers risikerer han, at tronen vakler under ham. Kong Salman satte sig på magten i januar i år, efter at kong Abdullah døde. I den forbindelse blev der brugt milliarder af dollar på frynsegoder til tusindvis af embedsmænd og ekstra månedslønninger til resten.\nKroningen og udgifterne forbundet med det udgjorde 32 mia. dollar. Det var nødvendigt for at sikre, at kong Salman kunne være sikker på at bevare magten i en rum tid. Og så har krigene i Syrien og i Irak og ikke mindst i Yemen kostet rigtig mange penge.\nSå det er på tide at spænde livremmen ind, som IMF påpeger. Men kong Salman har ikke tænkt sig at følge anbefalingerne fra valutafonden om at reformere og skære de offentlige udgifter ned. Især ikke de sociale udgifter og subsidierne til fødevarer og boliger. Det vil simpelthen være for farligt i et land, hvor kongehuset ikke ligefrem er populært. Der er en betydelig opposition, der vil kongehuset til livs, hvis de kan slippe af sted med det. I stedet vil kong Salman foreløbig skære i de gigantiske beløb til infrastruktur og bygningsværker er som f.eks. sportsanlæg.\nLÆS MERE : Saudi-Arabien låner 4 mia. dollar efter olieprisfald\nDe store fæstningsanlæg, der skal beskytte kongedømmet mod Islamisk Stat og al Qaeda, bliver dog gennemført. Udgifterne til militæret vil også fortsætte med at stige, fordi Saudi-Arabien er nervøs for Iran, som har en af Mellemøstens største og mest professionelle hære. Og det er lige præcis iransk tilstedeværelse mange steder i området, der udløser milliarder i støtte til militæret og til oprørsgrupperne i Syrien. Jordans kong Abdullah modtager også betydelige beløb, fordi saudierne frygter, at Jordan – en nær allieret – kan falde fra hinanden.\nNu lyder det ikke af meget, at kong Salman vil droppe nye infrastrukturprogrammer. Hvis man dertil lægger, at han vil spare på nyansættelser i det offentlige og suspendere forfremmelser og indkøb af møbler og biler, som det hedder i de officielle udmeldinger fra Saudi-Arabien, så kan man frygte det værste. Men det er betydelige milliardbeløb, der her er tale om. Men spørgsmålet er, om det kan gå, uden at der bliver satset kraftigt på, at oliepriserne også stiger. For der er ikke noget, der tyder på, at kong Salman vil spare på udgifterne, der skal sikre landet mod indre og ydre fjender.\nLÆS MERE : Rusland flirter med Saudi-Arabien midt i OPEC-krise\nSaudi-Arabien er i gang med at satse på andre industrier inden for plastikbranchen, sundhed og også turisme fra muslimske lande. Men situationen er alvorlig, og det eneste, der kan undre er, hvorfor Saudi-Arabien ikke har brugt det våben, de tidligere har anvendt – at skrue ned for produktionen for at sende prisen op. Det skyldes nok, at situationen i Mellemøsten generelt er så usikker, at man ikke vil risikere nye konflikter.\nMen er Saudi-Arabien ligesom nogle banker for stort til at falde? Ubetinget ja. USA og Vesten er stadig afhængig af Saudi-Arabien, og selv om kongedømmet overtræder menneskerettighederne, og private saudiere sender penge til konfliktens parter i Mellemøsten – inklusive terrororganisationer – så har Vesten brug for Saudi-Arabien. Derfor vil man også opleve, at Saudi-Arabien får en meget lang snor med at få bragt orden i økonomien. Og det har de kunnet før. Så økonomer er ikke nødvendigvis så pessimistiske som IMF. Men man vil holde godt øje med, hvad der sker.


Teater og flunkejagt i Stoholm i ferien | Rundt om Viborg | viborg-folkeblad.dk\nTeater og flunkejagt i Stoholm i ferien\nPubliceret 04. februar 2019 kl. 14:24\nTeaterforestillingen ?Den sultne larve Aldrigmæt? kan opleves på Stoholm Bibliotek i vinterferien. Pressefoto\nStoholm: Vinterferien står for døren, og Biblioteket i Stoholm inviterer på både flunkejagt og teaterforestilling i løbet af ferieugen.\nDe frække og berømte flunker lander på Stoholm Bibliotek fra den 11. til den 15. februar. Igen i år har de gemt sig rundt om i biblioteket. Kom og vær med til en omgang flunkejagt og få din første flunkejægerbadge, eller måske bliver det en ny til din samling.\nTeaterforestillingen "Den sultne larve Aldrigmæt" kan også opleves på Stoholm Bibliotek i ferien. Forestillingen foregår i den gamle rådhussal onsdag den 13. februar fra klokken 10.30. Det er teater for de mindste, når det er bedst.\nForestillingens ramme er i sig selv en larvegravende oplevelse. Tilskuerne skal nemlig ind i et rundt, orangerødt telt - både "de bittesmå mennesker og de kæmpestore". Larver har i hvert fald én ting til fælles med vuggestue- og børnehaveunger. De vokser alt for hurtigt. Just som de voksne har vænnet sig til dem, så ændrer de form - og krav.\nDenne skønne teaterforestilling om den kendte larve Aldrigmæt er for børn i alderen fra halvandet til fem år. En teaterbillet til forestillingen koster 30 kroner og kan købes på ferieaktiviteter.viborg.dk, fortæller biblioteket i en pressemeddelelse.\nOg så går jagten på flunkerne ind på Stoholm Bibliotek. Pressefoto\nForfatter fortæller om sin nye bog: En personlig historie inspireret af farfar\nMasser af liv på Viborg Bibliotekerne i vinterferien


Private højdepunkter i Prag: Gamle og Nye By\nMaksimer din tid i Prag med en privat 3-timers tur, der tager højdepunkterne i både gamle og nye byer. Beundre seværdigheder såsom Wenceslas Square og Nationalteatret i den nye by; gå rundt i det jødiske distrikt derefter gå til den gamle bydel for at se Charles Bridge, Old Town Square og det astronomiske ur.\nPrivat One-Way Transfer fra Prag til Graz Inklusive Cesky Krumlov Tour\nBrug lidt tid på den smukke UNESCO-verdensarvssted Cesky Krumlov på vej fra Prag til Graz. På denne 10-timers envejsoverførsel vil du rejse i en privat bil fra dit hotel i Prag til Cesky Krumlov. Gå på en 2-timers tur, der er skræddersyet til dine interesser, og fortsæt videre til dit hotel i Graz.


Arealer og ejerlejligheder - Skel.dk Landinspektører\nArealer og ejerlejligheder\nI Skel.dk Landinspektører møder du et hold af specialister indenfor arealberegning og ejerlejligheder. En kvadratmeter er ikke bare en kvadratmeter. Der findes mange typer af arealer og der findes mange – og komplekse regler – for beregning af f.eks. huslejearealer, BBR-arealer eller ejerlejlighedsarealer. Der knytter sig til arealer for alle parter i byggeprojekter, og derfor er det af stor betydning, at de opgøres korrekt og efter de gældende beregningsregler. Lige meget hvilke arealtyper, det drejer sig om, hjælper vi i Skel.dk med at sikre nøjagtighed og gennemsigtighed i arealopgørelsen. Det sikrer, at der handles, afregnes og beskattes efter korrekte tal.\nHvis du har bygget om eller overtager ny ejendom, er det en god ide at sikre sig, at opmålingerne og registreringerne stemmer overens. Som ejer har du pligt til at indberette oplysningerne i Bygnings- og Boligregistret (BBR). Det er vigtigt at ajourføre oplysninger og sikre, at de er præcise, da data fra BBR blandt andet bruges til at fastslå ejendomsvurderingen, din forsikringspræmie og energimærke.\nRegler for opmåling kan være komplicerede. I Skel.dk står vi til rådighed som din specialist på området og kan hjælpe dig med at holde styr på reglerne. Opstår der tvivl om, hvorvidt din lejlighed eller dit hus er opmålt korrekt, kan vi hjælpe dig med gennemgang af registrerede oplysninger, opmåling og nøjagtig arealopgørelse i BBR.\nNår du udlejer arealer, er det vigtigt, at der er styr på disse. En beregning af huslejen bygger på arealopgørelser og som udlejer kan det blive en bekostelig affære, hvis der opstår uenighed med lejer om huslejen på baggrund af forkerte arealopgørelser. I Skel.dk kan vi udføre både opmåling og arealberegning af huslejearealet og dermed sikre dig, at du får fuldt udbytte af alle lejebærende arealer og lejekontrakter udarbejdes med korrekte arealer anført.\nEt ejerlejlighedsareal vil fremgå af både ejendommens blad i Tingbogen samt i den tinglyste ejerlejlighedsfortegnelse. Ejerlejlighedsloven fastlægger reglerne for, hvordan og hvilke ejendomme, der kan opdeles i ejerlejligheder.\nI Skel.dk har vi foretaget opdeling af ejerlejligheder for både private, erhvervs- og offentlige kunder siden Ejerlejlighedslovens vedtagelse i 1966, og vi står klar til at bistå dig med rådgivning om opdeling.\nHar du en bygning, du overvejer at opdele i ejerlejligheder? Skel.dk er dine eksperter inden for ejerlejlighedsopdeling. Vi kan oversætte komplekse lovgivninger til forståeligt fakta, så du kan komme videre med din nyetablering af ejerlejligheder. Som din rådgiver følger vi dig gennem processen fra planlægning, undersøgelse af begrænsninger på ejendommen, præcis opmåling i henhold til Ejerlejlighedsloven samt fremstilling af ejerlejlighedskort, anmeldelse samt fortegnelser, notering i Tingbogen og registrering hos Geodatastyrelsen. Kort fortalt kan vi som din rådgiver følge dig hele vejen og sikre, at dit projekt kommer helt og sikkert i mål.\nEjerlejlighedsarealer der skal ændres\nSkal en ejendom med registrerede ejerlejligheder ændres, kan Skel.dk bistå med rådgivning om Ejerlejlighedslovens regler og den praktiske gennemførelse af ændringerne. Det er vigtigt bl.a. at forholde sig til panthaverforhold, ejendommen fordelingstal, betydningen af servitutter og ejendommens vedtægter m.m.\nEjendomme og byggeprojekter sælges og udlejes på baggrund af arealopgørelser. Derfor er det af stor værdi, at data er beregnet korrekt og kontrolleret. I Skel.dk udfører vi kontrol af arealberegninger på både små og store byggeprojekter. Lad os kontrollere dit projekts tegninger og arealberegninger både før og under projektet, så vi sammen sikrer, at du både bygger med fuld udnyttelse af byggeretten – og ikke risikerer fejl i arealerne, når byggeriet skal lejes ud eller sælges.\nForud for nybyggeri eller tilbygning er det nødvendigt at forholde sig til regler vedr. bebyggelsesprocenten på ejendommen. Både for dig som privatperson og dig der bygger større og mindre projekter. Regler for beregning af bebyggelsesprocent på arealet findes i Bygningsreglementet, som vi er specialister i at rådgive omkring og beregne.\n92 15 93 07\n67 78 19 00\nHolbæk Sportsby er fremtidens nye store og topmoderne svømme-, idræts- og sundhedscenter\nBoligbyggeriet Bifaldet integrerer design og funktionalitet i Roskildes kreative bydel, Musicon


11 grunde til at takke din dansemor eller far - Top Historier\n11 grunde til at takke din dansemor (eller far)\n# 1. For at betale dig\nDans er en dyr virksomhed! Undervisningsgebyrer, sko og tøj, ekstra workshops, private lektioner, konkurrenceindlæg, kostumer, fysioterapi, transport, performance makeup, showbilletter ... listen fortsætter og fortsætter og fortsætter.\n# 2. For at være din personlige taxitjeneste\nAt køre dig til prøver og hente dig flere gange om ugen - måske endda tage dig med ud af statskonkurrencer - din forælder eller værge bruger meget tid på at køre rundt for dig. Så hvis de en smule sent henter dig fra klassen en dag, skal du være god!\n# 3. For at gøre dit hår\nHusk at 'ingen bolle, ingen ballet' tegn på studiedøren til dit første dansestudie? Din mor - eller far - måtte lære at gøre dit hår hver dag til din balletklasse. Bare en anden ting at passe ind i deres travle tidsplaner.\n# 4. Til syning af dine kostumer\nUden tvivl er dine forældre på et eller andet tidspunkt blevet bedt om at deltage i fremstilling eller tilpasning af kostumer til dine dansevirksomheder eller konkurrencer. Uanset om dette betød at sy på paljetter, justere stropper eller lave en fuld tutu fra bunden, skete disse ting ikke magisk alene.\n# 5. For at forberede dine pointe sko\nEn anden ting, der ikke syr i sig selv, er en pointe-sko. Hvis du lader din mor sy dine bånd på dine pointe sko - nu er det tid til at tage det job fra hænderne! Hvis du er gammel nok til at være på pointe, er du gammel nok til at bruge en nål og tråd - og det er god praksis for de hundreder af par, du bliver nødt til at sy som en professionel danser.\nChristi og Chloe Lukasiak fra reality-tv-showet 'Dance Moms'. Foto med tilladelse fra Christi Lukasiak.\n# 6. For at fodre dig\nboston ballet artefakt\nAt spise rigtigt er en vigtig komponent for at være en stærk og succesrig danser , så sørg for at takke dine forældre hver gang de laver morgenmad, pakker frokost eller har et lækkert måltid, der venter på dig, når du er færdig med klassen.\n# 7. For altid at være der for dig\nEfter en frustrerende klasse, en vanskelig øvelse eller et konkurrenceresultat, der ikke var det, du havde håbet på, hvem er der for dig, klar med et kram og et nærende måltid? Din dansemor eller far.\n# 8. For at indgyde en god holdning og en solid arbejdsmoral i dig\nDans lærer dig mange ting, herunder hvordan man arbejder hårdt mod dine mål, men hvis du ikke har en god holdning til at begynde med, kommer du ikke meget langt. Så tak dine forældre for at opdrage dig til at være en person, der er høflig, har selvtillid og er klar til at give alt dit bedste skud - alle vigtige komponenter til at blive en fantastisk danser.\n# 9. For at ofre\nHele tiden ... De penge og energi, som din forælder eller værge investerer i din dansetræning, skal komme et eller andet sted. Selvfølgelig gør de det, fordi de elsker dig og ønsker det bedste for dig, men tag dig et øjeblik til at overveje, hvad de måske giver op for at du kan følge din drøm - og lad dem vide, hvor taknemmelig du er.\nlindsey jones danser\n# 10. For uendelig, ubetinget kærlighed, støtte, tro og opmuntring\nChancerne er, at dine forældre har fotos af dig på deres kapper og fortæller stolt deres venner og kolleger alt om dig og din dans. Måske er det pinligt nogle gange, men gæt hvad? De er dine største fans, dine ultimative cheerleadere, dine søjler i styrke og dine endeløse puljer af kærlighed. De står op for dig, og de henter dig, når du er nede. De giver dig energi til at fortsætte, når du har lyst til at give op. De vil fortælle dig, at du kan gøre det, når det føles som om ingen andre tror på dig.\n# 11. For at lade dig forfølge din drøm\nDans skal være ethvert menneskes ret på planeten, men det er virkelig et privilegium at være i stand til formelt at lære. Tag aldrig for givet, hvilken utrolig gave det er at kunne danse. Tak dine forældre i dag for at give dig mulighed for at jage en drøm, som så mange andre ikke er heldige nok til at forfølge!\nRelaterede emner: Christi og Chloe Lukasiak , dans far , Dans mor , Dansende mødre , dans forældre Del Tweet Del\nHvordan dans forberedte mig på moderskab\niD-Dance tilbyder nutidige og street dance pensum


På opfordring - Busters Løbegård - Foto og video - katte - Kattegale\nPå opfordring - Busters Løbegård\nlouiseogbuster 19. September 2017, 18:43 #1\nJeg er blevet opfordret til at vise billeder af Busters løbegård, så her er lidt fra vi lavede den.\nPå de første billeder kan man se processen da v i lave kattegården. Så er der et par billeder af forbedringer af kattegården, nemlig hylden og kradsevæggen.\nDe sidste billeder er Buster der klatrer på et net jeg har til at sætte i en en havedør, hvis jeg vil have mere luft ind.\nAlle mine havedøre er med skydedøre, hvilket går det nemmere at lave en kattegård, synes jeg.\nMålene er: (i ca.mål)\n160 cm i højden\n220 cm i bredden\n500 cm i dybden\nMellem de lodrette bjælker er der ca. 90 cm, hvilket passer med bredden på det trådnet der er brugt.\nJeg vil dog klart anbefale at man bruger nogen stærkere hegn, for det er altså lykkedes for Buster at lave et hul, som nu er lappet.\nForresten, en sidste ting. På den overligger der er nærmest havedøren er der sat et stykke plexiglas ud over kanten i hele dørens bredde. Buster fandt nemlig på at svinge sig rundt om kanten, og på springtur.\nDK_Mammarazzi 22. September 2017, 14:18 #2\nSikke et skønt sted til Buster - han ligner bestemt også en der nyder det :høhø:\nFinnFrode 22. September 2017, 14:19 #3\nFlot løbegård, han har fået.\nJeg synes,altid, det er så spændende at se, hvordan andre har gjort. Der skal gode bisser til at bide kyllingenet itu, men du har sikkert ret i, at man bør vælge en kraftigere kvalitet.\nEr der nogen ekstra sikring nedad? Har han prøvet at grave sig ud?\nlouiseogbuster 22. September 2017, 14:19 #4\nBusser har haft løbegården siden sommeren 2007 og elsker den.\nHan har ikke prøvet at grave sig ud, til trods for at der intet er gravet ned i jorden. Løbegården står faktisk ove på jorden, og har men kræfter nok, eller er menge nok, kan man egentlig løfte den som den står der.\nsystem 22. September 2017, 14:30 #5\nSikke en dejlig løbegård du har lavet til Buster 1000 tak fordi du lagde billeder ind af den:D\nFinnFrode 22. September 2017, 14:31 #6\nDa jeg selv skulle bygge løbegård sidste år, fik jeg min inspiration fra at kigge på hjemmesider med billeder og beskrivelser af, hvordan andre havde gjort. Jeg har nu samlet mine links på http://www.raarup.eu/indhegn-links.html - og Busters er naturligvis også kommet med.\nDer er stadig plads til flere links, så hvis I kender til sider, som jeg har overset, så send mig lige en PB. Jo flere forskellige man har set, des bedre inspiration til ens egen. TIA.\nGittemus 27. September 2017, 00:52 #7\nDette kunne klart være en løsning til min lille gårdhave


FRANSKE FRISTELSER | Børn & familieliv | Guldlog FRANSKE FRISTELSER – Guldlog\nFørst troede jeg Distortion var i hus med afsat Pave og nye sneaks. Så blev Pave syg.\nsko: Pom d´ Api/ strik: Poppy Rose/ solhat: Tout Petit/ kanin: Jellycat/ bidering: Sophie la Girafe\nSelvom vejrudsigten ikke pt. følger med kalenderen, kan man alligevel godt favne sine sommer favoritter, ikke? Cardiganen er god til alt, lavet i det blødeste uld og luner godt på kolde sommeraftner. Skoene købte jeg vintage i en genbrug og de har vist sig at være helt geniale.\nFaktisk var det Manja, der fik mine øjne op for Pom d´Api og jeg er hende meget taknemmelig for dette. Solhatten i liberty fra franske Tout Petit kan jeg slet ikke stå for 🙂 Og ja, kaninen – den behøver vist ikke nærmere introduktion. Også den havde en vis fransk frøken før os andre…men den fik vi dog foræret, så helt ansvarlig for dette er hun nu ikke. Der er dog ingen tvivl om, at når Klanlederen fra Bourgogne har talt – så følger resten af tropperne med. Således er det også gået til, at jeg nu craver både Mini Rodini solskærm og Stella sweat…ak, forførelsens kunst lever i bedste velgående i det historiske område...\nTarveligt at smække det close-up af tøjet lige op i mit åbne fjæs, Louise! Det gør ondt!\nKlanlederen har dikteret Stella McCartney, ergo er der kun en ting at gøre, når udsalget starter…\nFie, jeg er dine beklagelser helt overhørig, jeg ved desværre at jeg ganske snart støder på helt samme problem ovre hos dig 😉 <3\nHahahahahaha, love it 😀\nFørst troede jeg Distortion var i hus med afsat Pave og nye sneaks. Så blev Pave syg. Men - så blev Pave rask lige inden …


I detaljer | Bedste ideer til udsmykning af dit hjem, indkøbstips | January 2021\nKategori I detaljer\nPåske 2015: de skøreste chokoladekreationer!\nPåske, ægjagt, chokolade, tror du virkelig, at dette kun er til børn? Tænk igen, påske er også den foretrukne tid for chokoladeproducenter. Ved at observere deres kreationer forstår vi, at disse drenge, så talentfulde og kendte som de er, forblev store\nDet er kun 15 kilometer fra Paris til Ville-d'Avray, at Corot-søerne skjuler sig. Kom og tag dig tid på Les Étangs, et ægte sted for afslapning og velvære. Ud over et elegant og fremragende hotel kan du nyde køkkenet fra kok Benoît Bordier og slappe af.\nDesignfotos: rektangulære ideer til soveværelsesdekoration\nMonsieur Meuble klæder huset med sin nye kollektion\nI sin forår / sommer 2011 kollektion har Monsieur Meuble besluttet at spille på bindingen mellem indvendigt og udvendigt. Resultat: en raffineret kollektion, hvor materialer og toner mødes for at kombinere æstetik, funktionalitet og kvalitet. Præsentation.\nNaturinspiration til børneværelser\nTil foråret har børn også ret til en ændring af indretningen. De smukke dage giver naturens ønsker, som man transkriberer i udsmykningen til de små rum, mens man venter på, at de skal lege i haven. Her er 10 naturinspirerede værelser, der giver dig ideer.\nEt par gardiner, 10 funktioner\nLavet væsentlige, fordi de skjuler lyset og dekorerer vinduerne i stil, herrer gardinerne har også etableret sig som rent funktionelt tilbehør. Et lille glimt af denne multi-use afhængighed ...\nI det brasilianske køkken Heloisa Bacellar\nI år er Brasilien i fokus, åbenbart fordi vi kæmper for verdensmesterskabet i fodbold der, men også fordi en kogebog, der er viet til dette varme og blandede køkken, netop er blevet frigivet i Frankrig. Forfatteren af denne "Made in Brasil", Heloisa Bacellar, var enig\nFra gulv til loft, min stue som ny\nDet har været mere end 10 år, at din stue ikke har bevæget sig en tomme og virkelig i dag synes du det er helt forældet. For at hjælpe dig med at give det et nyt look har vi sammensat en liste med nogle enkle ideer, der kan gøres på kort tid. Følg\nDekorative fotos: Idéer til dekorering af marmorbadeværelser\nMaling til træ, jern og jord\nTil hjemmebeskyttelse har Syntilor udviklet en række malinger til træ, jern og gulv. Da gulvet, snedkeriet, altanerne og trappen også er en del af indretningen, havde de brug for en maling for at give dem en ny glans. Præsentation.\nMønsterideer til at gøre huset lysere\nI huset er mønstre dine dekorative allierede, der lyser op i hvert værelse i huset, forudsat at du ved, hvordan du vælger og bruger dem. Så for at hjælpe dig tilbyder vi 10 inspiration, der giver dig idéer om mønstre, mens du foreslår en anvendelse.\nDesignfotos: ideer til soveværelsesdør\nDesignfotos: ideer til udsmykning til soveværelse\nEt rundt bord i stuen\nHvorfor ikke skifte fra det traditionelle rektangulære spisebord? Det runde bord fokuserer på måltidernes hygge. Her er nogle ideer til at integrere et rundt bord i din stue i henhold til din stil.\nJardin des Plumes er en dekorativ og gourmet-getaway 1 time fra Paris\nHotelrestauranten Le jardin des Plumes ligger i den berømte landsby Giverny og er ved at byde sine første besøgende velkommen. Denne smukke Norman-bolig fra begyndelsen af det 20. århundrede huser 8 værelser dekoreret i en Art Deco-ånd samt en overdådig og elegant restaurant.\nDet, der gør en teenagers soveværelse specielt, er, at det afspejler deres personlighed, smag, interesser og forhåbninger. Med hensyn til tapet er der et bredt valg at imødekomme forventningerne fra vores teenagere og finde det, der vil afspejle deres\nWeber grill: nye produkter til 2014\nHvad bliver grilltrendene i denne sommer 2014? Hvad er det nødvendigt at grille (og især hvordan) for at imponere gæsterne på vores næste havefester? Ved at dechiffrere de nye produkter fra Weber-mærket låser vi op mysteriet med at grille 2014. Det er din tur til at opdage det!\nFor at leve lykkeligt lever vi uden skillevægge. Når loftstrenden dukker op igen i dekoration, kommer den i flere stilarter. Uanset om stilen er 70'erne, land, moderne, New Yorker eller industriel, er den eneste regel at skabe et luftigt og åbent rum, hvor du indånder. Lad\nDekorative fotos: røde ideer til stueudsmykning\nBordløbere gør deres show\nPlain eller mønster, i stof eller blonder, klæder bordløberen vores borde eller duge og er det vigtigste tilbehør til at gøre vores dekor mere lys og samtidig bringe det til originalitet og forfining. Elskere af bordet og dets ornamenter, lad dig charme af det valg\nBorddekoration: folde et serviet i foråret trin for trin!\nI foråret kræver borddekorationen sit lille grøntsagsrør. Ud over en gren eller en buket blomster er den gode idé at vælge en elegant og grønt håndklædeskab. Foreslået af Ikéa tilpasser den sig til den stil, den forbedrer: landebord,\nRobin du Lac præsenterer sin forår / sommer 2011 kollektion\nSå snart foråret ankommer, får dekoren en grøntsaglig look! Ønsket om at solbade i haven er stærkt og kan mærkes i indretningen. Robin du Lac tilbyder således en ny forår / sommer 2011 kollektion, der kan installeres både i haven og interiøret.\nDesignfotos: ideer til stueudsmykning med lys krans\nDet samme for mindre: En Kommode til spisestuen\nEt strejf af guld til en festlig indretning\n10 vitamin køkkener!\nVintage inspirerer børnenes soveværelser\nDekorative fotos: Dekorationsideer i mursten orange farvetoner\nCopyright 2021 \_ Bedste ideer til udsmykning af dit hjem, indkøbstips \_ I detaljer


Da jeg gik i 2.g, gennemgik min klasse et forløb om Det Moderne Gennembrud i dansk. Vi læste Georg Brandes’ berømte forelæsning fra 1871 og talte om at sætte problemer under debat. Vi læste »Frøkenen« af Herman Bang og talte om sædelighedsfejden og undertrykt seksualitet. Vi læste Henrik Ibsens Et Dukkehjem og talte om ægteskabet og kønsroller.\nDet var et spændende og lærerigt forløb.\nDet var først, da vi blev bedt om at evaluere forløbet, at det...\nInformation 2020-11-28 11:20\nInformation 2020-11-28 13:26\nRy Kulturforening og Gnisten Musik- og Spillested inviterer til 'Kaleidoskop' lørdag 28. november kl. 17.\nKaleidoskop præsenterer en bred vifte af lokale kunstnere indenfor musik, sang, entertainment, fortælling og litteratur. Seks kunstnere fra Ry og Gl. Rye indtager scenen Gnisten på\nLokalavisen Skanderborg 2020-11-27 07:02


Where pokerpeople come to hunt! | Just another WordPress.com weblog\nDefinition af en Gastromand\nWhere pokerpeople come to hunt!\nJuleølsmagning LIVE på abeMAD! November 12, 2009\nFiled under: julebryg og juleøl — DieDamm @ 9:06 am\nVi anmelder de danske juleøl 2009!\nI anledningen af at B kommer til byen i weekenden, har undertegnede købt ind til en større smagning og efterfølgende anmeldelse af danske juleøl/julebryg.\nVi har selvfølgelig bemærket, at der ikke er Superligabold, så da vi på abeMAD ikke er bange for at gå nye veje, har vi droppet den traditionelle efterfølgende artikel til fordel for live opdatering (med såvel anmeldelser, som billeder:) af dette indlæg, samtidig med, at vi vil gøre vores bedste for at kæmpe os igennem de mange herlige danske bryg. Så er både din og vores lørdagsunderholdning med garanti sikret!\nSå følg med lørdag kl. 15-? og kom gerne med forslag til øl, da vi sikkert godt kan klemme en enkelt eller to mere ind i programmet:)\nVi lover, at det ikke bliver kedeligt:)\nRestaurantanmeldelse AOC i Dronningens Tværgade København November 11, 2009\nFiled under: Restaurantanmeldelse — DieDamm @ 8:10 pm\nAdam Price anmelder den nyåbnede restaurant AOC i Dronningens Tværgade for Politiken. Christian Aarø har headhuntet Ronny Emborg (tidligere El Bulli, Mugaritz, Restaurant Herman, Geranium og Premisse. ) som Køkkenchef og Adam uddeler sjældne 6 kokkehuer!\nHvem der bare havde 1.795 kr. 🙂\nSmid os en kommentar herunder, hvis du har været så heldig at besøge AOC!\nEn let, tung 3-retters efterårsmenu November 10, 2009\nFiled under: The Full Monty — DieDamm @ 10:00 pm\nDenne menu havde jeg ok succes med en fredag aften for nyligt. Keywords er: nem at eksekvere, forholdsvis billig og godt med kalorier 🙂\nForret: Flødestuvede Champignons / Lufttørret Skinke / Toast\nHvis man er dessertelsker og ikke er bekendt med Gateau Marcel, er der ikke andet at sige end: Prøv den!\nFlødestuvede Champignons / Lufttørret Skinke / Toast\n3-400 g rensede svampe\n– Rist skinken sprød i ovnen og lad den afkøle hvorefter den deles i smalle, lange flager.\n– Skær svampene i kvarte.\n– Steg svampene ved høj varme i afbruset smør i en tykbundet pande. Rist dem, til de har smidt vandet, og det er kogt væk igen. Hæld fløde ved, når de er gyldne, og reducer til den tykner.\n– Smag til med salt, peber og en smule citronsaft (husk at tilsætte citronsaften umiddelbart før servering, for at undgå at det skiller).\n– Server svampene på tykke skiver ristet lyst brød med hakket persille.\nAndebryst / Jordskokke-philly Puré / Salat af æbler og nødder\nEt par hvidløgsfed\n– Andebrysterne ridses i kvadrater og gourmetsaltes 6-12 timer inden tilberedning. Inden tilberedningen tempereres andebrystet til køkkentemperatur.\n– Anden placeres på en kold pande med skindsiden nedad, med et par kviste timian og et par hele fed hvidløg med skal.\n– Kogepladen skrues godt op og brysterne vendes når pladen er blevet meget varm og skindet har fået en god gylden farve. Brunes af på alle sider (tak til bergholt.net ;-)…)\n– Lad brysterne hvile lidt (20 min) hvorefter de steges i ovnen (ved 130 grader) til en centrumtemparatur på 63 grader.\n– Lad brysterne hvile på en rist i 15 minutter inden de skæres i skiver.\n1 l sødmælk,\n300 g jordskokker,\n2-300g Philadelphia Original,\n– Jordskokkerne og kartoflerne skrælles og koges i sødmælken i 15 minutter eller til de er møre.\nDerefter tages de op og puttes i en blender. Philadelphia tilsættes, og blandingen\nblendes, til den er en lind pure og smages til med salt, peber og citron.\n(oprindeligt lavede jeg puréen på 100% jordskokke, men jeg syntes at den blev en lille smule for kraftig til anden)\n– Rist nødderne i honningen på en pande. Lad dem køle ned.\n– Skær æblerne i tern og mariner dem i en smule appelsinsaft.\n– Bland nødder, æbler og hakket persille.\nVi valgte at servere hovedretten uden sauce, men jeg kunne sagtens forestille mig at en smule rødvins- eller vildt glace ville spille godt sammen med resten.\nGateau Marcel / Vanilieis / Hindbærcoulis\n200 g mørk chokolade (gerne 75-80%)\n– Smør og chokolade smeltes i vandbad. Når massen er smeltet sammen, dækkes den til og sættes til side, til den er afkølet.\n– Æggeblommerne piskes hvide med halvdelen af sukkeret og vendes i chokolademassen.\n– Æggehviderne piskes stive med det resterende sukker og vendes forsigtig i chokolademassen.\n– Halvdelen af massen kommes i bradepande eller i ildfaste portionsglas og bages ved 175 grader ca. 30 minutter.\n– Den ubagte halvdel smøres på den bagte, og kagen sættes på køl i minimum 1 time, før den serveres.\n2-300g frosne hindbær\n– Hindbærrene optøes en lille smule og blendes med flormelis.\nHer hoppede vi let og elegant på en god færdigkøbt vanilie-is.\nEt herregodt tilbud: Uge 46 – oksemørbrad til uhørt pris\nFiled under: Et herregodt tilbud — DieDamm @ 3:00 pm\nFakta har i denne uge oksemørbrad til uhørte 50 kr. pr. 1/2 kg. Det passer jo perfekt når drengene kommer på besøg i weekenden! 🙂\nNem pastaret med svampe og Marsala November 9, 2009\nFiled under: "FAST FOOD" — DieDamm @ 8:07 am\nI kender det alle, klokken er nærmer sig 18.00 med hastige skridt og traditionen tro har man glemt at købe kød ind til aftensmaden (eller for de rationelle, glemt at tage det op ad fryseren). Nu er gode råd dyre, men heldigvis kan det løses forholdsvis simpelt. Den eneste du skal bruge er:\nCa. 60 kr. (marsalaen koster ca. 50 kr. men holder til mange gange og så har du jo også til tiramisu!)\n250 g blandede svampe (friske champion el, østershatte, Karl Johan, portebello)\n1-2 skalotteløg (og ja, alm. løg kan også brugs A!)\nEn sjat marsala\nEvt.: Frisk parmasan + frisk basilikum\nStarte med at sætte pastaen over til kogning.\nHvis man er så heldig at kende en svampejæger, der kan skaffe Karl Johan, skal man skære nogle forsvarlige skiver af dem, riste dem i halvt olie og halvt smør på panden, evt. med en anelse hvidløg, krydre med salt og peber, give dem lidt hakket persille og lægge et par skiver på hver brødskive.\nHar man kun lidt champignon eller lidt blandede skovsvampe, kan man også lave en lille italiensk-inspireret svampestuvning:\n– Skær svampene i passende skiver og hak løget.\n– Steg løget på mellem varme, indtil stykkerne bliver klare i olien. Kom hvidløget ved og steg videre et minut. – Skru op for varmen og smid svampene, basilikum og persille på. Svits dem nogle minutter.\n– Kom salt, peber og marsala på.\n– Kog marsalaen ind et minuts tid og kom så fløden ved. Kog den ind til passende konsistens og smag.\nVend svampene med pastaen og server med frisk revet parmesan over.\nTip: Svamperetten egner sig også særdeles godt på bruchetta som forret!\nHjemmelavet bearnaise sauce fra bunden – så nemt er det November 4, 2009\nFiled under: "Priceless" — DieDamm @ 9:34 pm\nBearnaise er hipt og moderne igen (vi fik bl.a. bearnaise, da vi var på Mortens Kro for et par uger siden) og det er den perfekte følgesvend til en go’ bøf på en kold CL onsdag:) Men pas på, når først du har lavet din egen bearnaise, vender du ALDRIG tilbage til Knorr og de andre E-numre-drenge!\nNå nu Familiefar ikke kan få fedtet sig færdig til at få skrevet hvor usandsynligt nemt det er at lave sin egen bearnaise, må jeg jo så endnu en gang trænge ind på hans teritorie (han skal helt sikkert nok komme med kommentarer) og det er således endnu en brødrene Price opskrift, der har været igennem det ubamhjertige køkken i AA. Opskriften er som følger, forkortet og tilføjet mine ydmyge kommentarer (hvis du foretrækker brødrenes noget længere opskrift, finder du den her…):\nTil 3-4 personer: 25-30kr.\n250 g smør – jeg har både prøvet med en økologisk til 20kr. og Nettos “budgetsmør” til 7kr. og kunne altså ikke smage forskel\n3-4 spiseskefulde god eddike – jeg brugte hvidvinseddike og ca. dobbelt så meget\n3-4 spiseskefulde hvidvin (kan erstattes med vand) – igen dobbelt op, da der var for lidt essens første gang\n1-2 skalotteløg – af princip bruger jeg aldrig skalotteløg til 20kr. pr. 500g når jeg kan få almindelige løg til 5 kr. pr. kg!\n1 bundt estragon eller 2 spsk. tørret – skal det laves fra bunden spenderer man 15 spir på frisk estragon\n1 lille håndfuld kørvel (kan udelades) – og det gjorde jeg\nLidt citronsaft – koncentrat fra den frække gule bold fungerede for mig\nSalt + hvid peber – ja jeg havde altså kun sort\n– Klar smøret: Smøret opvarmes langsomt. Når det er 100 smeltet hældes den klare del over i en ny beholder og det hvide bundfald kaseres.\n– Kog den hjemmelavede bearnaiseessens: Stokke fra eden friske stragon, eddike, hvidvin, finthakket løg, lidt salt og peber kommes i en gryde og koges indtil lidt under halvdelen er tilbage. Si essensen over i en ny gryde (ikke teflon).\n– Du kan nu vælge en af to veje: Den tøsede hvor du pisker saucen sammen i en gryde over et vandbad for at undgå at saucen skiller eller den hårde måde direkte på kogepladen – jeg foretrækker selvfølgelig… vandbad:)\n– Pisk æggeblommerne i gryden med essensen til det skummer og stivner lidt.\n– Pisk herefter smøret i en skefuld ad gangen til at starte med (6-7 skefulde) og derefter i en tynd tynd stråle-\n– Sidst men ikke mindst tilsættes hakkede estragonblade, citronsaft og salt og peber efter behov.\nTil sidst vil jeg lade brødrene P få ordet:\n“Balancen i smagen er det afgørende i bearnaise. Den skal have en del syre for at afbalancere fedmen. Nogle er mere vilde med eddike end andre og vil måske endda være glade for et par dråber ren eddike i saucen under tilsmagningen.\nBearnaise er ikke en sauce, der skal serveres meget varm, men det er heller ikke en stiv mayonnaise på stuetemperatur, som man oplever det visse steder. Den præcise tykkelse, der foretrækkes, er en smagssag. Bliver den for tyk, kan den justeres med en anelse vand. Saucen skal være lun og silkeblød ved servering”.\nEt herregodt tilbud: Uge 45 – Marmoreret oksefilet November 2, 2009\nFiled under: Et herregodt tilbud — DieDamm @ 1:17 pm\nEndnu en gang har vi her på abeMAD trawlet os igennem 10-15 reklamer og fundet en lille guldklump til dig: Marmoreret oksefilet til 45 kr. pr. 1/2 kg. Vi garanterer ikke for kvaliteten, men skal vennerne på besøg i den kommende weekend eller til en af de mange fodboldaftener i denne uge er der ingen undskyldning for ikke at forsøge sig med opskriften på Heston Blumenthals 24 timers bøffer – vi skal ihvertfald prøve!\nDu finder tilbudet hos Bilka her…\nOm “Et herregodt tilbud”…\nFølg abeMAd og få “Et herregodt tilbud” direkte fra abeMAD og i din mailboks…


AAMS: Årets første dimittend har ringet solen op\nÅrets første dimittend har ringet solen op\nPrækvalifikation for AAMS-filial i Viborg er i hus\nStudiejob hos Hvidtved Larsen\nby Jacob Munkholm Jensen - Wednesday, 2 January 2019, 10:22 AM\nOnsdag den 2. januar 2019 kl. 09.00 trådte Jonas Vesterhold ud fra eksaminationslokalet som nyslået maskinmester.\nHan var årets første af slagsen og ringede solen op, da han greb stjærten og bekendtgjorde med klokkens bimlen, at nu er Danmark en maskinmester rigere.\nMed et 10-tal som punktum for studielivet og udsigten til et fast job hos Fjordline har Jonas Vesterholm meget at være tilfreds med i dag. I morgen tidlig kl. 08.00 mønstrer han på skibet i Hirtshals og gør klar til endnu en tur. Her var han i bachelorpraktik, og rederiet blev så glad for ham, at man tilbød ham at blive. Jo tak, svarede Jonas, som allerede har sejlet ruten Hirtshals-Stavanger-Bergen flere gange. Men snart er det virkelighed på en anden måde end under praktikken. Snart bliver det som færdiguddannet maskinmester.\nJonas' klokkeklimt markerer indledningen på en hel serie af afslutninger - i alt 95 stk., før alle har været oppe til bacheloreksamen. Eksamensbeviserne overrækkes som sædvanlig under en ceremoni i Aarhus Domkirke fredag den 18. januar kl. 14.30.\nStort tillykke til Jonas, og held & lykke med eksamen til alle andre!\nActivity since Tuesday, 14 July 2020, 4:48 AM


Har 2017 været det mest skadesplagede år inden for tennis? | 888sport Insider\nHar 2017 været det mest skadesplagede år inden for tennis?\nFlere af tennissportens største stjerner har været ude med skader i løbet af 2017. Vi ser nærmere på en uheldig tendens.\n2017 har været et år fyldt med skader inden for professionel tennis. Især herrerne har været hårdt ramt, og det gik blandt andet ud over dette års US Open, hvor mange af de største tennisprofiler som Andy Murray, Novak Djokovic og Stan Wawrinka manglede. Der var derfor ikke meget gods i årets sidste grand slam turnering, der blev vundet af spanske Rafael Nadal.\nI denne artikel kommer vi med et overblik over de tennisspillere, som har været ramt af skader i 2017 inden for herreeliten - og hvornår disse spillere eventuelt forventes at kunne vende tilbage på tennisbanen.\nDen tidligere verdensetter, Novak Djokovic, har i en længere periode været plaget af en albueskade. Den 30-årige serber spillede senest en kamp ved Wimbledon den 12. juli, hvor skaden blev forværret under kvartfinalen mod Tomas Berdych. Som konsekvens heraf var Djokovic tvunget til at trække sig fra kampen, og røg efterfølgende ud af Wimbledon 2017.\nDen 26. juli meddelte Djokovic så, at han ikke ville komme til at spille mere i 2017 på grund af sin albueskade. Det var første gang siden 2005, at han har måttet trække sig fra en grand slam-turnering, som han har vundet 12 af i løbet af sin karriere.\nMen måske er der alligevel håb for, at Djokovic, der lige nu ligger nr. 12 på ATP verdensranglisten, kan vende tilbage på tennisbanen før 2017 er omme. Den 24. oktober kunne man således på flere medier læse, at den serbiske tennisveteran forventer at gøre comeback i opvisningsturneringen Mubadala World Tennis Championship i Abu Dhabi fra 28. til 30. december.\n"Feltet er som altid stærkt, og det er den perfekte måde at gøre comeback på og starte sæsonen på," sagde Novak Djokovic ifølge dr.dk.\nAndy Murray har måttet udgå fra flere vigtige turneringer og opvisningskampe i løbet af 2017 på grund af skader. Allerede ved Australian Open tilbage i januar blev han plaget af en lettere ankelskade, som han dog nedtonede for at kunne fortsætte i turneringen.\nOp mod Wimbledon tilbage i juli blev Murray endnu engang ramt af en skade - denne gang i hoften - hvilket medførte, at skotten måtte melde afbud til en opvisningskamp forud for den britiske grand slam-turnering. Murray var dog fast besluttet på at deltage i Wimbledon, men hofteskaden fortsatte med at plage den 30-årige under London-turneringen, og han nåede ikke længere end til kvartfinalen, hvor han tabte i fem sæt til amerikaneren Sam Querrey.\nHofteskaden fortsatte med at forfølge Murray efter hans Wimbledon-exit, og som resultat måtte han derfor også melde afbud til årets sidste grand slam-turnering, US Open, tilbage i august. Han har således ikke spillet siden Wimbledon-kvartfinalen mod Querrey - og ifølge den engelske avis, The Guardian, forventer den tidligere verdensetter ikke at spille igen før 2018 sæsonen - med undtagelse af et par velgørenhedskampe for Unicef sidst på året.\n"Jeg begynder min 2018-sæson i Brisbane, som forberedelse til Australian Open, og jeg glæder mig til at spille i Glasgow senere i år mod Roger (Federer, red.) for Unicef UK," udtalte Murray ifølge The Guardian den 6. september 2017.\n32-årige Stan Wawrinka har i 2017 haft samme skadesramte skæbne som kollegerne Djokovic og Murray. Schweizeren røg ud i første runde af Wimbledon tilbage i juli grundet en knæskade, og har ikke spillet siden. Han måtte også melde afbud til US Open, som han vandt tilbage i 2016, samt en række andre turneringer.\nDen 4. august meddelte Wawrinka ifølge New York Times, at han ikke forventede at komme til at spille igen i 2017. Han har valgt at prioritere sit helbred og gennemgå en knæoperation, inden han genoptager tennisspillet.\n"Det (beslutningen om at udgå for resten af sæsonen, red.) var den eneste løsning, for at sikre at jeg igen vil kunne spille på topniveau i flere år endnu," udtalte Wawrinka den 4. august, ifølge New York Times.\nMen også Wawrinka har mulighed for at vende tilbage på tennisbanen tidligere end forventet. Ifølge DR Nyheder den 24. oktober 2017, planlægger den 32-årige schweizer nemlig at komme tilbage i Abu Dhabi, på lige fod med Novak Djokovic.\n"Min genoptræning forløber godt, og jeg kan ikke vente med at komme tilbage på banen. Jeg arbejder hårdt med mit team og ser frem til at være tilbage," udtalte Wawrinka ifølge dr.dk\n26-årige Raonic, der oprindeligt er født i Montenegro, men nu har canadisk statsborgerskab, er endnu en topklasse-spiller, der måtte trække sig fra US Open '17 tilbage i august.\nÅrsagen til afbuddet skyldtes en håndledsskade, som Raonic efterfølgende er blevet opereret for. Han har siden hen været i gang med genoptræningen, og vendte tilbage til tennisbanen den 3. oktober i ATP Japan Open, hvor han selvsikkert slog modstanderen Viktor Troicki ud.\nMilos Raonic ligger for øjeblikket på 24. pladsen på ATP's verdensrangliste for mænd.\nNishikori er endnu en tennisprofil, som har måtte gå glip af mange muligheder i løbet af tennissæsonen 2017. Den 27-årige japaner, der tidligere i år var placeret som nummer 9 på ATP ranglisten, meldte tilbage i maj afbud til kvartfinalen mod Novak Djokovic i Madrid Open, da han forud for kampen blev ramt af en håndledsskade.\nSiden da fortsatte Nishikori med at have problemer med sit håndled, og det endte alt sammen med, at han tilbage i august - forud for US Open - meddelte, at han ikke ville være i aktion på tennisbanen resten af denne sæson.\nSom resultat af sin fraværelse for resten af 2017 sæsonen, er japanske Nishikori sunket ned på en 22. plads på ATP ranglisten. Men der er håb forude; ifølge den engelske avis, Daily Mail, forventes Nishikori at vende tilbage til tennisårets indledende grand slam-turnering, Australian Open i 2018.\n"Keis genoptræning forløber sig som planlagt. Når det er sagt, vil vi ikke have en klar idé om hans tilbagevenden, før Kei er tilbage på banen og træner med en 100 procent kapacitet," udtalte Nishikoris manager ifølge Daily Mail den 5. oktober 2017.\n"Målet er, at han kan træne ved fuld kapacitet i december, og er klar til Australian Open. Vi bliver klogere på, om det kan lade sig gøre, i løbet af næste måned (november, red.)," tilføjede han.\nVi kan ikke slutte listen over skadesramte spillere at, uden kort at nævne den 36-årige veteran, Roger Federer.\nSelvom Federer, der lige nu ligger nummer to på ATP listen, på ingen måde har været plaget af skader i så stort et omfang som ovennævnte tennisprofiler i 2017, er der måske noget andet, som så småt begynder at plage den schweiziske stjernespiller: alderen.\nTilbage i maj meldte Federer afbud til dette års French Open, da han ville spare sig selv til Wimbledon-turneringen i juli. Dette viste sig dog at være et klogt træk fra Federers side, da han endte med at vinde Wimbledon '17 og således kunne tilføje sin ottende titel af slagsen på tennis CV'et. Også til næste års Wimbledon ser det lovende ud for Federer, da han, forventes at genvinde turneringen med odds 4.00.\nMindre godt gik det ved US Open i august. Forud for turneringen missede Federer en opvarmningskamp i Montreal grundet en rygskade, men heldigvis var han fit for fight igen efter en uge. Han røg dog ud i US Open-kvartfinalen mod argentineren Juan Martín del Potro.\nPå trods af Federers alder, har schweizeren dog bevist, at han stadig er en af verdens absolut bedste tennisspillere. Foruden Wimbledon-titlen i juli, vandt han også sin femte Australian Open-titel i starten af 2017. Han besidder pt 19 Grand Slam-titler og er kun overgået af spanske Rafael Nadal på ATP-ranglisten.


Konfirmationen blev udskudt: Kjolen er for lille, skoene for små og farmor fatter nål og tråd | dbrs.dk\nKonfirmationen blev udskudt: Kjolen er for lille, skoene for små og farmor fatter nål og tråd\nFem elever fra 8. klasse på Hvide Sande Skole fortæller om deres konfirmationstøj. Foto: Cecilie Thusing Nielsen\n30 aug. 2020 kl. 12:31\nHvide Sande: Den hvide kjole strammer, habitbukserne stumper og tæerne bøjer i gummiskoene hos flere af de konfirmander, der i foråret fik udskudt deres konfirmation på grund af coronakrisen.\nPå Hvide Sande Skole fik eleverne rykket deres konfirmationer fra 7. og 30. april til den 6. og 13. september.\nFor Malou Mark Nielsen har det betydet, at den ekstra betænkningstid har gjort hende i tvivl om, hvad hun skal have på. Annesofie Møller håber, at hendes farmor ikke får syet hendes kjole for meget ind, og Lasse Spørring er glad for, at hans mor var så forudseende ikke at købe konfirmationstøjet i for god tid.\nLæs her, hvordan statussen på tøjet er hos fem konfirmander i Hvide Sande få uger før den efterhånden længe ventede dag.\nSara Rønn, 14 år\nSarah Rønn har måttet købe en ny konfirmationskjole. Hun kunne dog godt få den samme model i en anden farve. Foto: Cecilie Thusing Nielsen\nMine forældre har hele tiden gerne ville ud på en længere rejse, og det var vi i fire måneder i slutningen af sidste år og starten af i år. Vi kom først hjem i slutningen af februar, og vi syntes, det ville være for sent at købe mit konfirmationstøj der, for der ville være nok at se til. Vi købte derfor kjolen i oktober, hvor den var rigeligt stor, og så fik vi den syet ind få dage, inden landet lukkede ned. Det endte så med, at den blev syet så meget ind, at jeg ikke kunne lukke den inden sommerferien.\nSå jeg måtte finde en ny kjole. Jeg kunne heldigvis få den samme bare i hvid i stedet for råhvid, og den var jeg oppe at få syet ind i går. Nu er det forhåbentlig sidste gang, for jeg kan ikke overskue at få det gjort mere.\nJeg har også lige købt nye sko, for jeg syntes ikke, de andre sad ordentligt længere. Jeg synes dog, de nye er fine, så jeg er godt tilfreds.\nLasse Spørring, 13 år\nLasse Spørring mente, at hans mor var forudseende, da hun ikke havde presset på for at få købt konfirmationstøjet, inden landet lukkede ned. Foto: Cecilie Thusing Nielsen\nJeg købte først mit konfirmationstøj i søndags. Vi havde ikke fået købt tøjet, inden landet lukkede ned og konfirmationen blev udsat. Jeg tror næsten, min mor var forberedt på det værste.\nJeg pressede heller ikke selv på for at få købt tøjet. Det interesserer mig egentlig ikke.\nDet endte jo med at være fint nok, vi ikke havde købt tøjet, for så er jeg ikke blevet for stor til det.\nAnnesofie Møller, 13 år\nVoxpop på Hvide Sande Skole. Annesofie Møller\nVi havde lånt en kjole gratis af en, men den kunne jeg ikke passe. Vi bestilte derfor en hjem, som jeg rigtig godt kunne lide, men den var lidt for stor, så den blev afleveret for at blive syet ind fire uger før konfirmationen skulle have været i april.\nVi nåede heldigvis lige at hente den hjem igen, inden de fik den syet ind, da Danmark blev lukket ned.\nFor en måned siden prøvede jeg den lånte kjole igen, og jeg kunne passe den, men jeg kunne stadig ikke lide den, men det kan være, jeg ender med den alligevel. Min farmor skal sy den anden kjole ind, men jeg er lidt bange for, at hun får syet den for meget ind. Det er lidt risikabelt, for jeg vil allerhelst have den, der skal syes ind, men det går nok alt sammen.\nFreya Vang Holmbo, 13 år\nFreya Vang Holmbo er spændt på, om hun kan passe sin kjole, når hun fredag skal prøve den for - forhåbentlig - sidste gang inden konfirmationen. Foto: Cecilie Thusing Nielsen\nJeg havde valgt en kjole, som jeg købte i februar. Men da jeg inden konfirmationen skulle prøve den, kunne jeg ikke passe den i benene. Jeg fik derfor syet den længere, men den var stadig for lille.\nJeg fandt så en ny kjole, fordi jeg bedre kunne lide en anden, som også skulle syes til. Jeg skal prøve den på fredag, og jeg er spændt på, om jeg kan passe den.\nMalou Mark Nielsen, 14 år\nMalou Mark Nielsen er stadig i tvivl om, hvad hun ender med at have på til sin konfirmation om få uger. Foto: Cecilie Thusing Nielsen\nJeg havde købt en buksedragt, som jeg skulle have på til min oprindelige konfirmation i april. Men nu er jeg kommet i tvivl om, hvad jeg vil have på, for min søster har stadig sin gamle konfirmationskjole, som jeg må låne. Jeg var helt vild med buksedragtens overdel, men jeg kan også godt lide min søsters kjoles underdel, så jeg besluttede mig for at få syet de to dele sammen.\nDet kunne dog ikke lade sig gøre, og nu ved jeg ikke, hvad jeg ender med at tage på. Jeg har tænkt rigtig meget over det den seneste måned. Til at starte med var jeg meget sikker på min buksedragt, men så prøvede jeg kjolen mere og mere, og nu er jeg sådan i tvivl. Jeg har haft alt for lang tid til at tænke over det i.\nJeg tror dog, jeg ender med kjolen.


BRØLSTÆRK - Om BRØLSTÆRK\nEn digitaliseret hverdag er omringet af software. Værktøjer, platforme og metoder, hvorpå det hele bygger, er fortsat i rivende udvikling - en udvikling der kræver, at vi kontinuerligt investerer i at udforske landskabet og sætte det i kontekst af de forretningsmæssige behov, vi ser hos vores kunder.\nI BRØLSTÆRK udfordrer vi eksisterende metoder, løsninger og arbejdsgange, så vi kan skabe så meget værdi for vores kunder som overhovedet muligt. Men vores mål er dobbelt – både vores kunder og medarbejdere skal efterfølgende være flyttet til et bedre sted end udgangspunktet. Stærkere, klogere og mere inspireret end før.\nDet brølstærke løfte\nVi ved, at vores medarbejdere har ambitioner for deres faglighed. De har også ambitioner for deres privatliv, familieliv og fritidsinteresser. Og for at holde balancen har vi givet os selv et løfte, der sikrer, at vi bruger tiden rigtigt - løftet imødekommer forretningen, freder fritiden og gøder jorden til fremtiden.\nVores løfte sætter rammerne for, hvordan et årsværk fordeler sig, når man arbejder i BRØLSTÆRK.\n1500 = Antal timer en BRØLSTÆRK konsulent kan levere til en kunde.\n150 = Antal timer en BRØLSTÆRK konsulent bruger på at holde sig ajour med udviklingen.\n20 = Antal timer en BRØLSTÆRK konsulent bruger på corporate bullshit.\n1500 konsulenttimer pr. år\n150 læringstimer pr. år\n20 timer til corporate bullshit pr. år\nKonsulenterfaring i gns. +8 år\nVores forretning bygger på faglighed og dygtige folk – derfor er det også vores fornemmeste opgave at sørge for, at vores konsulenter har adgang til kontinuerlig læring. Det gør vi blandt andet ved at afholde ugentlige læringsgrupper, arrangere hackatons, deltage på konferencer samt at give plads til open source-projekter, certificeringer og efteruddannelse.\nVi deler vores viden, eksperimenterer og bliver klogere – også på de emner, der ligger i udkanten af vores faglighed. Og vi har sat tid af til det. Dét, der svarer til en måneds arbejde om året. Så vi mener det alvorligt.


Thomas Cooks konkurs rammer flere danske rejseselskaber | Penge | DR\nThomas Cooks konkurs rammer flere danske rejseselskaber\nFlere hundrede gæster skal ombookes til nye afgange. Rejsebureauer kan dog tjene på Thomas Cooks konkurs.\n(Arkivfoto). - Vi har solgt ligeså mange rejser her fra morgenen, som vi gjorde hele mandag i sidste uge, fortæller pressechef i Tui Danmark, Mikkel Hansen. (Foto: LINDSEY WASSON © Scanpix)\nThomas Cooks konkurs sender bølger igennem hele rejsebranchen, hvor flere europæiske selskaber kæmper med at finde nye afgange til de gæster, som skulle have fløjet med på datterselskabet Spies' afgange.\nIndtil videre står det klart for den danske afdeling af rejseselskabet Tui, at mindst 400 gæster, der skulle have været på ferie til Tenerife i løbet af september og oktober, skal ombookes til andre fly.\nDet oplyser pressechef i Tui Danmark Mikkel Hansen.\nSå stor en andel af charterrejserne stod de for:\nSpies - 24,3%\nApollo - 15,3%\nTui - 15%\nBravoTours - 14,9%\nSunweb - 8,9%\nKilde: rejsearrangorer.dk. Tallene er for det danske marked 2018.\n- Vi har en ugentlig afgang til Tenerife, som er ramt af konkursen. Foreløbig ved vi, at det drejer sig om 400 pladser, og der vil være flere af vores danske rejsende, der har købt rejser henover vinteren, som skal ombookes.\n- De har sæder på delte fly med Spies lige nu. Kunder, der er ramt, får besked, tilføjer han.\nApollo må ombooke 100\nSom Nordens største rejsearrangør - og Danmarks tredjestørste rejsebureau - har Tui egne ruter, som de fleste af selskabets gæster flyver på, men det sker indimellem, at rejsebureauerne køber sæder af hinanden.\nSåledes er gæster rejsende med Apollo til Gran Canaria og Madeira også ramt. På enkelte afgange hen over efteråret og vinteren har Apollo nemlig købt pladser på Thomas Cook-fly, oplyser kommunikationchef hos Apollo Glenn Bisgaard.\n- Mit bud er, at det drejer sig om 100 af vores kunder, men vi har ikke et præcist tal endnu.\nApollo er lige nu i gang med at finde alternativer. Gæster på afgange, der aflyses som følge af Thomas Cooks konkurs, vil blive kontaktet af Apollo, når der er fundet en løsning.\nBravo Tours tjener på konkurs\nApollo er Danmarks næststørste rejsebureau. Dernæst kommer Spies, der er datterselskab til den konkursramte, britiske rejsegigant Thomas Cook, og på fjerdepladsen har rejsebureauet Bravo Tours indfundet sig.\nBravo Tours oplyser til DR Nyheder, at de ikke har kunder, som rammes af konkursen.\nVi har solgt ligeså mange rejser her fra morgenen, som vi gjorde hele mandag i sidste uge.\nDerimod har rejsebureauet siden i går aftes, hvor nyheden om Thomas Cooks konkurs nåede frem til offentligheden, solgt 150 rejser.\n- Det er jo tydeligt, at det er nogle, som skulle have været ude og rejse med Spies. Vi vil gerne hjælpe danskerne med at komme på ferie, men der er selvfølgeligt mange, som kommer til at gå forgæves her inden for de næste dage her, siger administrerende direktør hos Bravo Tours Peder Hornshøj og tilføjer:\n- Det er en svær situation. Der er mangel på fly lige for øjeblikket, så der bliver pres på.\nFordoblet aktivitet hos Tui\nAktiviteten på Tuis hjemmeside er også fordoblet. Typisk bookes der ikke mange rejser i tidsrummet søndag aften til mandag morgen, men det blev der lavet om på i går, fortæller pressechef Mikkel Hansen:\n- Vi har solgt lige så mange rejser her fra morgenen, som vi gjorde hele mandag i sidste uge.\n- Udover at finde ud af, hvad vi gør med kommende afgange, prøver vi også at finde ud af, hvordan vi kan støtte andre gæster, der er påvirket af den her situation, siger Mikkel Hansen og understreger, at det trods alt er en trist dag for rejsebranchen, når en stor spiller drejer nøglen om.\nThomas Cook har aktuelt omkring 600.000 rejsende på udenlandske destinationer.\nSelskabet har gennem længere tid været i økonomiske problemer og havde et akut behov for at få tilført 200 millioner pund (1,7 milliarder danske kroner), men forhandlinger mellem ledelsen, selskabets kreditorer og private investorer endte søndag uden resultat.


Medmindre andet følger af ufravigelige lovbestemmelser eller af skriftlig aftale, sker ethvert salg på grundlag af nedenstående\nsalgs- og leveringsbetingelser. Salg inkl. montering sker på grundlag af NLM 94.\nTilbud er gældende i 30 dage fra tilbudsdagen og bortfalder, hvis der ikke forinden er modtaget accept.\nVor ordrebekræftelse bekræfter, at der er indgået aftale og er gældende, medmindre køberen har fremsat indsigelse inden deadline ifølge gældende leveringsplan. Det er købers ansvar selv at kontrollere, at tilbuddet / ordrebekræftelsen er i henhold til kravene med hensyn til mængder og specifikationer. Oplysninger i kataloger, brochurer, prislister mv. er kun bindende, i det omfang sådanne oplysninger er anført i tilbud eller ordrebekræftelse. Vederlagsfri bistand så som teknisk vejledning, måltagning, beregning af kvantiteter ud fra tegningsmateriale mv. er udelukkende en service, og må ikke forveksles med rådgiveransvar, hvilket Lindab A/S ikke påtager sig.\n2. Levering & leveringstid\nSåfremt der ikke i tilbud eller ordrebekræftelse er anført et bestemt leveringstidspunkt, sker levering snarest muligt.\nDen i ordrebekræftelsen anførte leveringstermin er bindende, medmindre andet efterfølgende er aftalt. Dersom købers\nforhold medfører, at levering ikke kan ske som aftalt, har sælger ret til at fakturere efter aftalt tidstermin. Er der ikke truffet særlige aftaler om levering, sker levering ab fabrik. Såfremt der er truffet aftale om levering hos køberen eller på et af køberen anvist sted, leveres det solgte på dette sted, forudsat at der er kørefast vej. Køberen skal foretage modtagekontrol og stille fornødent mandskab til rådighed for aflæsning. Køberens mandskab skal kvittere for modtagelsen. Vi er berettiget til at debitere udgifterne ved eventuel ventetid og omlevering. Uanset om der skal ske montering af det solgte, overgår risikoen for skade på det solgte ved leveringen, og køberen har derfor pligt til at drage omsorg for, at det solgte kan opbevares på forsvarlig måde.\nMontagen skal udføres i henhold til Lindab A/S montagevejledning og håndværksmæssigt korrekt.\nSåfremt levering eller montering sker senere end 3 måneder efter tilbudsdagen eller datoen for ordrebekræftelsen, er vi berettiget til at regulere priserne i tilfælde af prisforhøjelser fra vore leverandører, stigninger i overenskomstmæssige lønninger, stigninger i fragtrater, stigninger i offentlige afgifter, valutakursændringer eller andre stigninger i vore omkostninger. Priser er eksklusive moms, medmindre andet er anført.\nMedmindre andet er aftalt, erlægges betaling kontant før levering. Skal der ske montering, og sker monteringen ikke umiddelbart efter leveringen, er vi berettiget til at fakturere de solgte produkter ved leveringen. Købesummen faktureres og\nforfalder til betaling regnet fra det aftalte leveringstidspunkt, dersom købers forhold medfører, at levering ikke kan ske som aftalt. Skal der efter aftale betales en rate før levering, udskydes leveringsfristen, såfremt en sådan rate betales for sent. I tilfælde af forsinket betaling debiteres renter efter renteloven, p.t. 5% p.a. over den til enhver tid gældende diskonto fra det tidspunkt, hvor der er gået 30 dage efter fakturamodtagelse.\nVarer modtages kun retur efter forudgående aftale i hvert enkelt tilfælde. Varerne skal være ubrugte, i mangelfri stand, og i original og ubrudt emballage. Varerne skal være fri for smuds, etc. Dog tages varer, der er specielt produceret og/eller hjemtaget til køber, ikke retur. Godkendte returvarer krediteres normalt med fradrag af 40% af salgspris eksklusiv moms ved franko levering til vor plads eller et andet af os anvist sted. Der modtages ikke returvarer til værdi under kr. 500,00. Returbar emballage krediteres ved franko levering i uskadt stand inden 3 måneder fra vor levering. Kreditering foretages med et fradrag til dækning af slitage mv.\nVareprøver viser kun farve, størrelse og kvalitet i almindelighed, hvorfor vi ikke er ansvarlige for eventuelle afvigelser, medmindre afvigelserne er væsentlige og for køber uforudsigeligt store i forhold til de foreviste vareprøver.\nKøberen skal straks ved modtagelsen og inden det solgte tages i brug eller bearbejdes, gennemgå det solgte for at sikre sig, at dette er mangelfrit. Reklamationer over mangler, der er eller burde have været konstateret ved en sådan kontrol, skal fremsættes straks og senest 8 dage efter levering, og under alle omstændigheder inden ibrugtagning eller\nbearbejdelse. Vi har ret til at foretage udbedring, herunder til at foretage efterlevering, såfremt der er leveret\nfor lidt. Sådan afhjælpning skal ske inden rimelig tid. Såfremt køberen hæver aftalen som følge af væsentlige mangler, der ikke afhjælpes inden rimelig tid, skal køberen stille de leverede varer til rådighed i samme stand, som de var\ni ved leveringen. Ansvaret for mangler ophører efter 2 år efter aflevering af det byggeri, hvori leverancen indgår. Ved leverancer til lager eller videresalg ophører ansvaret dog senest 3 år efter leveringer til køberen.\n9. Udvidet ansvar for mangler\nSåfremt AB 92 eller ABT 93 er gældende for køberen, gælder følgende særlige bestemmelser (byggeleveranceklausulen):\nAnsvaret for mangler ophører 5 år efter afleveringen af det byggeri, hvori leverancen indgår. Ved leverancer til lager eller videresalg ophører ansvaret dog senest 6 år efter leveringen til køberen. Såfremt det må anses som godtgjort, at et\nkrav vedrørende mangler ved vor leverance ikke - eller kun med stor vanskelighed – kan gennemføres mod vore købere eller mod efterfølgende købere, anerkendes det, at kravet tillige kan gøres gældende direkte mod os. Også i sådanne tilfælde kan vi kun gøres ansvarlige for mangler i det omfang, vor egen leverance er mangelfuld og endvidere kun i det omfang, der følger af vort eget kontraktforhold med vor køber. Vi anerkender dog i alle tilfælde at kunne sagsøges sammen med – køberen eller\nefterfølgende købere i anledning af parternes indbyrdes forhold. Sådanne sager kan behandles ved Voldgiftsretten for bygge- og anlægsvirksomhed.\nKøberen skal holde os skadesløs i den udstrækning, vi pålægges ansvar over for tredjemand for sådan skade og sådant tab. Vi er ikke ansvarlige for skade, forvoldt af leverancen efter overtagelsen:\n• På fast ejendom eller løsøre, som indtræder, medens leverancen er i køberens besiddelse.\n• På produkter, der er fremstillet af køberen, eller på produkter, hvori disse indgår, eller for skade på fast ejendom\neller løsøre, som disse produkter som følge af leverancen forårsager.\nI intet tilfælde er vi ansvarlige for driftstab, tabt fortjeneste eller andet indirekte tab. De nævnte begrænsninger i vort ansvar gælder ikke, hvis vi har gjort os skyldige i grov uagtsomhed. Hvis tredjemand fremsætter krav mod en af parterne om erstatningsansvar i henhold til dette punkt, skal denne part straks underrette den anden herom. Køberen og vi er gensidigt forpligtet til at lade os sagsøge ved den domstol eller voldgiftsret, som behandler erstatningskrav, der er rejst mod en af parterne på grundlag af en skade eller et tab, som påstås forårsaget af leverancen.\n11. Ansvarsbegrænsning og ansvarsfrihed\nVort ansvar i tilfælde af mangler kan i intet tilfælde overstige 15% af købesummen. Vi er under ingen omstændigheder - hverken i tilfælde af mangler eller produktansvar - ansvarlig for driftstab, tabt fortjeneste eller andet indirekte tab.\n• Arbejdskonflikt og enhver anden omstændighed, som parterne ikke er herre over, såsom brand, krig, mobilisering eller\nmilitærindkaldelser af tilsvarende omfang, rekvirering, beslaglæggelse, valutarestriktioner, oprør og uroligheder, mangel\npå transportmidler, almindelig vareknaphed, restriktioner af drivkraft samt mangler ved eller forsinkelse af leverancer\nfra underleverandører, som skyldes nogen af de i dette punkt nævnte omstændigheder.\nOmstændigheder, som nævnt, medfører kun ansvarsfrihed, såfremt deres indflydelse på aftalens opfyldelse ikke kunne forudses ved indgåelsen af aftalen. Det påhviler den part, der ønsker at påberåbe sig nogen ansvarsfrihedsgrund som nævnt foran ufortøvet ved skriftlig meddelelse at underrette den anden part om dens opståen og ophør.\nDet leverede lever op til lovkravene i det land hvortil Lindab har solgt. Videresælger køberen til et andet land, er det købers ansvar at lovkravene er opfyldt.\nLige som mange af vore kolleger oplever vi stigende miljøafgifter og miljøgebyrer på vores produkter og på fragt. Afgifter der skal hjælpe miljøet og os selv i sidste ende.\nDe særlige miljøafgifter og miljøgebyrer (også kaldet Miljøbidrag) som Danmark og EU har indført, omfatter:\n» Lovpligtige Danske og EU energi- og miljøafgifter\nMed miljøbidraget er vi i stand til at tilbyde vores tjenester med et højere niveau af bæredygtighed.


Michael Steven Adams Jr., MtK transkønnet dræbte den 14. juli 2009 sin hustru i deres hjem i Belton, Missouri. – Vidensbanken om kønsidentitet\nMichael Steven Adams Jr.\nMichael Steven Adams Jr., 37 år (født den 13. juli 1972) boede sammen med sin hustru, Amber Hartwig, 36 år og deres to børn – den 18 årige datter, Alicia Adams født den 10. marts 1991, og en 10 årig søn – i en villa i bunden af den blinde vej, Robie Drive i Belton i den sydlige udkant af Kansas City, Missouri, USA.\nMichael Steven Adams Jr. var tømrer. Han havde i et par år klædt sig som kvinde, var i behandling med kvindelige kønshormoner og brugte navnet Michelle som fornavn.\nHustruen Amber Hartwig arbejdede i en lokal optikerforretning. Hun stammede fra Iowa, hvor hendes forældre stadig bor.\nI løbet af vinteren 2008/09 fik hun behov for at tale med nogen om, at hendes mand, som hun havde kendt siden de gik i skole, var begyndt at klæde sig som kvinde, og fortalte om det til sine forældre, herunder også, at hun forsøgte at få det til at fungere – primært af hensyn til børnene.\nTirsdag aften den 14. juli 2009 var de på vej hjem efter at have været ude at købe slik til børnene i en dagligvareforretning. Under kørslen hjem forsøgte Michael at springe ud af bilen, men blev holdt tilbage af sin datter.\nHustruen sagde herefter til børnene, at når de kom hjem, skulle de pakke lidt tøj og tage med hende, da hun ville forlade hjemmet og tage dem med sig.\nDa de ved 2230-tiden var kommet hjem, skyndte børnene sig ud af bilen og ind i huset. Michael og hustruen fulgte efter.\nGanske kort efter lød der to skud. Datteren skyndte sig ind i køkkenet og så sin mor ligge på gulvet og sin far sidde på gulvet rygende en cigaret.\nHun greb en telefon og ringede til alarmcentralen og fortalte, at hendes far havde skudt hendes mor. Hun blev instrueret om at få fat i sin broder og skynde sig at forlade huset.\nPolitifolkene, som ankom til stedet, fandt en død kvinde og en levende, men såret mand. De tilkaldte straks en ambulance, som bragte den sårede mand til hospitalet. Manden sagde gentagne gange, at han var blevet skudt, at Amber ikke var død, og at han selv ønskede at dø.\nPå hospitalet blev Michael behandlet for et overfladisk skudsår i brystet og indlagt til observation.\nMedens Michael var på hospitalet, blev han afhørt af politiet, men påstod, at han ikke huskede noget om, hvad der var sket og ikke var i stand til at besvare spørgsmål om, hvor han boede eller navnene på sine børn.\nRetsmedicineren, der undersøgte Amber oplyste, at skuddet, der dræbte hende, var affyret på mindst en meters afstand, og at der derfor var tale om drab.\nMichael havde brugt en kaliber 45 revolver, da han skød sin hustru, Amber i hovedet.\nDen 20. december 2011 faldt der dom i sagen.\nMichael S. Adams Jr. erkendte sig skyldig i second-degree murder og blev idømt 15 års fængsel. Han erkendte sig også skyldig i ulovlig anvendelse af et skydevåben, for hvilket han fik yderlig fire års fængsel. De 15 og 4 års fængsel skal afsones i forlængelse af hinanden.\nRetsbogsudskrift fra den 15. juli 2009.\nUdgivet i: KategorierForskellige artikler, UlovlighederSøgeord: TagsAmber Hartwig, Kønshormoner, Michael Steven Adams Jr., Second-degree murder


Patienter med infektion har dobbelt så høj risiko for blodprop - MX.dk\nAf Videnskab.dk - 15/03-14 10:20\nPatienter med infektion har dobbelt så høj risiko for blodprop\n(Billede: SWNS - MASONS - HEMEDIA)\nDet skriver Videnskab.dk: Blodforgiftning fordobler risiko for blodprop\n- Det overrasker os, at vi ser en så markant øget risiko for alle de typer infektioner, vi har undersøgt, siger en af forskerne bag studiet, Michael Dalager-Pedersen, ph.d.-studerende ved Institut for Klinisk Medicin ved Aarhus Universitet og reservelæge ved Aalborg Universitetshospital.\n- Patienter, der har betændelse på hjerteklappen, har en otte gange højere risiko for blodprop end andre indlagte patienter. Patienter med stafylokokker i blodet har også en særlig høj risiko for at få blodpropper både i hjertet og hjernen - omkring tre gange højere end andre indlagte patienter, siger Michael Dalager-Pedersen.\nLæs også hos Videnskab.dk: Nye p-piller fordobler risikoen for blodpropper\n- Vi ved, at en infektion aktiverer blodstørkningssystemet og blodpladerne. Pladerne størkner, klumper sammen og kan dermed danne en blodprop. Derudover kan blodpropper opstå som følge af, at selve infektionen udgør en belastning på hjertet og karrene, siger han.\nLæs også hos Videnskab.dk: God kondi som ung - lav risiko for blodprop som gammel


Michael Skelde: Cykelsporten bliver nødt ti... | Feltet.dk\n31. januar 2021 08:00Foto: Riwal Readynez\nDet hårdtprøvede Riwal Cycling Team havde høje ambitioner, da de i 2019 blev en del af ProTouren. Men et hårdt 2020 har betydet, at man måtte træde et skridt tilbage - og blive et kontinentalhold igen. Noget der har sat gang i mange tanker hos Michael Skelde om måden, cykelsporten fungerer på. Det fortæller han om til Feltet.dk.\n”Vi er mange, der er glade for, at vi fik muligheden for at holde liv i projektet, og for alles vedkommende er troen også større på, at det rent faktisk vil lykkes os at få skabt et professionelt cykelhold i 2022.” Siger en fortrøstningsfuld Michael Skelde, som Feltet.dk snakker med i forbindelse med opstarten af det nye cykelår.\nCykelsporten skal forny sig\nEfter to år på UCI Pro Tour har Michael Skelde fundet flere problemer med måden, cykelsporten fungerer på i dag, hvorfor han mener, at cykelsporten bliver nødt til at forny sig, hvis man vil have flere til at investere i sporten.\n”Det kunne være en gave for cykelholdene, hvis man fik klare definitioner på, hvad der er af gevinster ved at være et professionelt cykelhold. På World Touren er det tydeligt, hvad gevinsterne er, men det er ikke tydeligt, hvis man kører under World Tour-niveau.” Siger han til Feltet.dk og fortsætter:\n”Måske UCI er glade for den måde, som det kører på i dag, men det gør det ikke nemt for os.”\nProTouren giver adgang til løb på UCI Europe Tour, men de store løb på World Touren som f.eks. Tour de France og Flandern Rundt kræver i dag, at man som prokontinental-hold får et wildcard af arrangørerne for at kunne deltage.\nRiwal-holdet opnåede i sin tid som prokontinental-hold wildcard til to World Tour-løb - Driedaagse Brugge-De Panne og Amstel Gold Race. Amstel Gold Race endte dog med at blive aflyst grundet corona-restriktioner.\nRiwal Cycling Team til holdpræsentation ved cykelløbet Trofeo Laigueglia | Foto: Sirotti\nForandring er sat i gang hos Riwal\nPå trods af, at cykelsporten ikke ser ud til ændre sig lige med det samme, har Michael Skelde og Riwal-holdet dog ikke tænkt sig at opgive kampen for at få et professionelt cykelhold i Danmark igen.\nMichael Skelde har valgt at udnytte deres mindre tilbageslag til at nytænke cykelholdet og igangsætte flere projekter for at forny måden at tænke cykelhold på helt generelt.\n”Vi skal gå fra at være et cykelhold til at være et team. Vi er startet småt med optimering af rammerne, og vi vil lave løbende evalueringer af vores indsatser.” Siger han til Feltet.dk.\nBlandt de konkrete projekter, der allerede er startet for at skabe denne transformation, nævner Michael Skelde blandt andet teammøder for alle ansatte og ryttere hver anden uge, intensiveret presseindsats for at nå bredere ud til alle danskere og ansættelser af folk, der ikke nødvendigvis har en baggrund i cykling.\nMange ting er i forandring hos cykelholdet Riwal, men en ting er stadig sikkert - Michael Skelde og holdet kæmper ufortrødent videre for at få et dansk hold tilbage på højeste niveau.